open-index/open-wikipedia-markdown huggingface dataset:
ফ্ল’ৰা চাইনী

**ফ্ল'ৰা চাইনী**, যাক ৰূপালী পৰ্দাত *আশা চাইনি* বা *ময়ুৰী* বুলিও জনা যায়, এগৰাকী ভাৰতীয় অভিনেত্ৰী আৰু মডেল। তেওঁ প্ৰধানকৈ হিন্দী ছবিত কাম কৰে যদিও কেইবাখনো কানাড়া, তামিল আৰু তেলেগু ছবিতো অভিনয় কৰিছে।

অভিনেত্ৰী হিচাপে তেওঁ ৮০টাতকৈও অধিক প্ৰজেক্টত কাম কৰিছে। *প্ৰেম কোছাম*(১৯৯৯) ছবিত প্ৰথম অভিনয় কৰাৰ পিছৰে পৰা তেওঁ ৫০ খনতকৈয়ো অধিক ছবিত অভিনয় কৰিছে আৰু ৰজনীকান্ত, ভেংকটেশ, বালকৃষ্ণ, সিদ্ধান্ত, সুদীপ, শিৱৰাজকুমাৰ, বিজয়কান্ত, প্ৰভু, কাৰ্তিক, জগপতি বাবু আৰু ৰাজশেখৰৰ দৰে বিখ্যাত অভিনেতাৰ সৈতে সহ-অভিনেত্ৰী হিচাপে কাম কৰিছে।

## আদি জীৱন
চণ্ডীগড়ত সেনা বিষয়াৰ ঘৰত জন্মগ্ৰহণ কৰা ফ্ল’ৰাই জম্মু-কাশ্মীৰৰ উধামপুৰত স্কুলীয়া শিক্ষা আৰম্ভ কৰিছিল। দিল্লীৰ ধৌলা কুৱানৰ আৰ্মি পাব্লিক স্কুলত শিক্ষা অব্যাহত ৰাখিছিল। ইয়াৰ পিছত পৰিয়াল কলকাতালৈ গুচি যায় আৰু তাৰ পৰাই মডেলিং কেৰিয়াৰ গঢ়িবলৈ আৰম্ভ কৰে। তেওঁ মিছ কলকাতা সৌন্দৰ্য্য প্ৰতিযোগিতাত অংশগ্ৰহণ কৰিছিল।

## কৰ্মজীৱন
১৯৯৯ চনত তেলেগু ছবি *প্ৰেমা কোছাম*ৰ যোগেৰে অভিনয়ত আত্মপ্ৰকাশ কৰে ফ্ল'ৰাই। ছবিখনৰ প্ৰযোজকে তেওঁৰ নাম *আশা চাইনী* বুলি নামকৰণ কৰিছিল; কিছু বছৰৰ পিছত জ্যোতিষীৰ পৰামৰ্শ অনুসৰি তেওঁ নতুন চিনেমাত ময়ুৰী নাম গ্ৰহণ কৰিছিল আৰু শেষত তেওঁ পুনৰ নিজৰ আচল নামটোকে গ্ৰহণ কৰিছিল। পৰৱৰ্তী সময়ত অভিনেত্ৰীগৰাকীয়ে পিছৰ তিনি বছৰত এক ডজনৰো অধিক তেলেগু ভাষাৰ ছবিত সহযোগী চৰিত্ৰত অভিনয় কৰে। তেওঁ অভিনয় কৰা *নৰসিংহ নাইডু*(২০০২) নামৰ ছবিখন অত্যন্ত সফল হৈছিল। কিছুদিনৰ বাবে ই তেওঁৰ ফিল্মগ্ৰাফীৰ আটাইতকৈ উল্লেখযোগ্য ছবি আছিল আৰু ইয়াৰ ফলত তেওঁক ছবিখনৰ পৰাই "লাক্স পাপা" বুলি কোৱা হৈছিল৷ ২০০২ চনত ফ্ল'ৰাই প্ৰথমখন হিন্দী ভাষাৰ ছবি, টি পি আগৰৱালাৰ প্ৰযোজনাৰ *ভাৰত ভাগ্য বিধাতা*ত অভিনয় কৰিছিল। তেওঁৰ দ্বিতীয়খন হিন্দী ছবি *লাভ ইন নেপাল* (২০০৪), এইখনো আগৰৱালাই প্ৰযোজনা কৰিছিল, য'ত তেওঁক জনপ্ৰিয় প্লেবেক গায়িক সোনু নিগমৰ সৈতে যুটী কৰা দেখা গৈছিল। ফ্ল'ৰাই কেইবাখনো কানাড়া ভাষাৰ ছবিতো অভিনয় কৰিছে৷ তাৰ ভিতৰত শ্ৰীনগৰ কিটি অভিনীত *গিৰি*, আৰু সুদীপ অভিনীত *নাম্মান্না*ও আছে।
​
২০০৮ চনৰ মাৰ্চ মাহত তেওঁক ভিছাৰ ভুৱা নথি-পত্ৰৰ বাবে চেন্নাইত গ্ৰেপ্তাৰ কৰা হয়, আৰু পৰৱৰ্তী সময়ত তামিল চলচ্চিত্ৰ উদ্যোগত তেওঁক নিষিদ্ধ কৰা হয়।  তেওঁ নিজকে নিৰ্দোষী বুলি দাবী কৰিছিল, আৰু দুসপ্তাহমানৰ পিছত নিষেধাজ্ঞা উঠাই লোৱা হৈছিল। ফ্ল’ৰা চাইনীয়ে অভিনয় কৰা তিনিখন ছবি – তেলেগু ভাষাৰ *ব্ৰকাৰ*, আৰু কানাড়া ভাষাৰ দুখন ছবি *বিস্ময় প্ৰমায়া* আৰু *ৱাহ ৰে বাহ* – ২০১০ চনৰ ৩১ ডিচেম্বৰত মুক্তি পাইছিল; একেদিনাই তিনিখন ছবি মুক্তি পোৱাটো এটা বিৰল পৰিঘটনা হিচাপে লিমকা বুক অৱ ৰেকৰ্ডছত ঠাই পায়৷ ২০১০ চনত ফ্ল'ৰা চাইনীক উত্তৰাখণ্ড ৰত্ন বঁটাৰে সন্মানিত কৰা হয়। মৰিচাছত দৰিদ্ৰতা দূৰীকৰণৰ কামৰ বাবে তেওঁ *দ্য গ্ৰেট ড’টাৰ অৱ ছ’ইল* বঁটাও লাভ কৰিছে। তেওঁক শেষবাৰৰ বাবে ২০১৮ত *গণ্ডী বাত* ছিজন ২ নামৰ এখন ৱেব-ছিৰিজত অন্বেষী জৈন সৈতে দেখা গৈছে, য’ত তেওঁ মুখ্য চৰিত্ৰত অভিনয় কৰিছিল। শেহতীয়াকৈ চাইনীক বহুতো ৱেব ছিৰিজত দেখা গৈছিল আৰু বিশেষকৈ *হটষ্টাৰ*ৰ *মায়ানাগৰী-চিটি অৱ ড্ৰিমছ*ত কাম কৰিছিল।

২০১৫ চনত ফ্ল'ৰা চাইনীয়ে MSG: The Messengerত *মুস্কান*ৰ চৰিত্ৰত অভিনয় কৰিছিল, য'ত অভিনয় কৰিছিল গুৰমীত ৰাম ৰহিম সিঙে৷ তেওঁ জয়শ্ৰী সোণীৰ সৈতে *কাছাম* আৰু অলেক্সেণ্ড্ৰা চেমেনে *এলিছ*ৰ চৰিত্ৰত অভিনয় কৰিছিল।

২০১৯ চনৰ অক্টোবৰ মাহত ফ্ল’ৰা চাইনীয়ে *দুপুৰ ঠাকুৰপো* hoichoi web series ৰ জৰিয়তে বাংলা ৱেব ছিৰিজত আত্মপ্ৰকাশ কৰে। ধাৰাবাহিকখনৰ ৩য় ছিজন আছিল আৰু তেওঁ ফুলৱা বৌদি আইকনিক চৰিত্ৰত অভিনয় কৰিছিল।

​

## তথ্য সূ্ত্ৰ

শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
কৌতুকা

**কৌতুকা** হ'ল ৰঙা আৰু হালধীয়া ৰঙৰ সূতা। ধৰ্মীয় বিশ্বাস অনুসৰি এই সূতাই সুৰক্ষা প্ৰদান কৰে, ইয়াত কেতিয়াবা কেতিয়াবা গাঠি কিছুমান দিয়া থাকে। ভাৰতীয় উপমহাদেশত এই সূতা আৰু ইয়াৰে জড়িত বিশ্বাস প্ৰচলিত হৈ আছে। এই সূতাক ঠাইভেদে নানা নামেৰে জনা যায়, যেনে- কলভ, মৌলি, মৌই, ৰক্ষসসূত্ৰ, প্ৰতিসাৰ (উত্তৰ ভাৰতত), কাপু, কায়ৰু, চৰাণ্ডু বা ৰক্ষধাৰা (দক্ষিণ ভাৰতত)। ভাৰতবিদ জান গোণ্ডাৰ মতে, কৌতুকা হ'ল এবিধ গোঠা সূতা, দড়ি বা ফিতা, একে ঐতিহ্যগতভাবে প্ৰতিৰক্ষামূলক বা অ্যাপোট্ৰোপিক। বৈদিক পাঠ্য অথৰ্ববেদ সংহিতাৰ ২.১১ ধাৰাত প্ৰতিসাৰ তথা কৌতুকাৰ উল্লেখ এবিধ ধৰ্মীয় আচাৰমূলক সূতা হিসাবে পোৱা যায়। ইয়াতকৈয়ো আগৰ এক উল্লেখ অনুযায়ী এই সূতাই দুইধৰণৰ কাম কৰে, "ৰঙা আৰু ক'লা" ৰঙৰ সূতায়ে "দুৰাত্মা"বোৰক দূৰলৈ খেদি পঠিয়াই আৰু আনটো হৈছে "বন্ধন বান্ধোন" নিজৰ আত্মীয়ৰ দ্বাৰা কইনা আৰু দৰাৰ মাজত এই সূতা বন্ধা হয় বুলি ঋগবেদত উল্লেখ আছে

প্ৰতিসৰা বা কৌতুকাই হিন্দু ধৰ্মত এক আচাৰ-অনুষ্ঠানত বিশেৰ ভূমিকা পালন কৰে, আৰু কোনো ভক্ত, পৃষ্ঠপোষক, প্ৰিয়জনৰ হাতৰ মণিবন্ধত বা কলহ বা লোটা (পাত্ৰ)ৰ দৰে বস্তুৰ চাৰিওফালে পুৰোহিত বা পৰিয়ালৰ আটাইতকৈ বয়সস্থ সদস্যই বান্ধি ৰাখে বা যজ্ঞ অনুষ্ঠানত ব্যৱহাৰ কৰে। পূজাৰ থালিতো এই সূতা ৰখা হয়। ইয়াৰ ৰং সাধাৰণতে ৰঙা, কেতিয়াবা কমলা, কেশৰ, হালধীয়া বা এই ৰঙৰ মিশ্ৰণ দেখা যায়। কিন্তু ই বগা বা পুষ্পমাল্য বা অন্য সংস্কৃতিত পোৱা বিশেষ প্ৰকাৰৰ ঘাঁহৰ দোলো হ'ব পাৰে আৰু ইয়াৰ একেধৰণৰে এপ'ট্ৰ'পিক মূল্য থকাবুলি বিশ্বাস কৰা হয়। ইয়াক সাধাৰণতে হাতৰ মণিবন্ধত বান্ধি থোৱা হয় বা নেকেলেচৰ দৰে ওলোমাই পিন্ধা হয়, কেতিয়াবা আকৌ ইয়াক মূৰৰ বেণ্ড বা পাগুৰিৰ দৰে কাপোৰৰ সৈতে সংযুক্তভাৱে পিন্ধিব পাৰি। হিন্দু পূজা অনুষ্ঠানৰ সময়ত বিভিন্ন বস্তু আৰু পাত্ৰত একেধৰণৰ সূতা বান্ধি দিয়া হয়। 

পৰম্পৰাগতভাৱে পুৰুষসকলে সোঁহাত বা বাহুত আৰু মহিলা সকলে বাওফালে পিন্ধে। এই সূত্ৰটোৱে কিছুমান বিশেষ পাৰিবাৰিক আৰু বৈবাহিক অনুষ্ঠানতো ভূমিকা পালন কৰে। যেনে, ৰঙা বা সোণালী বা একে ৰঙৰ সূতা, ভগ্নীয়ে নিজৰ ভাতৃক ৰাখী বন্ধনত আগবঢ়ায়। ইণ্ড'লজিষ্ট জেক গুডীৰ মতে এই থ্ৰেডটো একেলগে "ভাতৃৰ বাবে দুৰ্ভাগ্যৰ পৰা সুৰক্ষা, ভগ্নী আৰু ভাতৃৰ মাজত পাৰস্পৰিক নিৰ্ভৰশীলতাৰ প্ৰতীক আৰু পাৰস্পৰিক সন্মানৰ চিন।" 

ৰক্ষাসূত্ৰ (কৌতুকা, প্ৰতিসাৰ) কোনো উৎসৱৰ অনুষ্ঠান আৰু শোভাযাত্ৰাৰো অংশ, য’ত উৎসৱৰ প্ৰতীক আৰু মানৱ অংশগ্ৰহণকাৰীৰ হাতৰ মণিবন্ধত সুৰক্ষামূলক সূতা বান্ধি থোৱা হয়। ইণ্ডোলজিষ্ট ৰিচাৰ্ড ডেভিছৰ মতে *অজিতাগামাৰ* ২৭.২০৬-২০৭ নং পদত এই বিষয়ে উল্লেখ আছে। কিছুমান হিন্দু গ্ৰন্থত এই সূতাবোৰক মন্দিৰৰ শোভাযাত্ৰা আৰু উৎসৱমুখৰ উদযাপনৰ বাবে ৰাখীবন্ধন অনুষ্ঠানৰ অংশ বুলি উল্লেখ কৰা হৈছে, বোৱা সোণ, ৰূপ বা কপাহী সূতা ব্যৱহাৰৰ পৰামৰ্শ দিয়া হৈছে, কিছুমান গ্ৰন্থত কৌতুকাত সূতাৰ সংখ্যা নিৰ্দিষ্টকৈ উল্লেখ কৰা হৈছে।
## তথ্যসূত্ৰ

শ্ৰেণী:বিশ্বাস
বেতাল

**বেতাল** (সংস্কৃত: वेताल, ৰোমানীকৃত: vetāla) হৈছে হিন্দু পৌৰাণিক কাহিনীৰ এক কিংবদন্তিমূলক জীৱ। সাধাৰণতে ইহঁতক শ্মশানত বাস কৰা এবিধ জ্ঞানী (ভৱিষ্যত দ্ৰষ্টা) অতিপ্ৰাকৃতিক সত্তা হিচাপে সংজ্ঞায়িত কৰা হয়। বেতালক পশ্চিমীয়া পৌৰাণিক কাহিনীৰ ভেম্পায়াৰৰ সৈতে তুলনা কৰিব পাৰি। মৃতদেহবোৰক পুনৰ সজীৱ কৰি বেতালবোৰে বাহন হিচাপে ব্যৱহাৰ কৰে। ইহঁতে ইচ্ছামতে কোনো মৃতদেহত প্ৰৱেশ কৰি তাৰ অভিকাৰী হ’ব পাৰে আৰু ইচ্ছামতে দেহৰ পৰা ওলাই যাব পাৰে।

## বিৱৰণ
হিন্দু লোককথাত বেতাল হৈছে মৰিশালিত বাস কৰা আৰু মৃতদেহৰ ওপৰত আসুৰিক দখল সাব্যস্ত কৰা এক দুষ্ট আত্মা। ইহঁতে মানুহক অশান্তি দি নিজৰ অসন্তুষ্টি প্ৰকাশ কৰে। ইহঁতে মানুহক উন্মাদ কৰি তুলিব পাৰে, ল’ৰা-ছোৱালীক হত্যা কৰিব পাৰে, গৰ্ভপাতৰ কাৰণ হ’ব পাৰে, কিন্তু গাঁৱৰ পহৰাও দিয়ে।

বেতালক জীৱন আৰু পৰলোকৰ মাজত আবদ্ধ হৈ থকা মৃতকৰ আত্মা বুলি গণ্য কৰা হয়। এই জীৱবোৰক মন্ত্ৰ জপ কৰি বশ কৰিব পাৰি। তেওঁলোকৰ অন্ত্যেষ্টিক্ৰিয়া সম্পন্ন কৰি তেওঁলোকক মুক্তি প্ৰদান কৰিব পাৰে। স্থান আৰু সময়ৰ নিয়মৰ দ্বাৰা প্ৰভাৱিত নোহোৱাৰ বাবে তেওঁলোকৰ অতীত, বৰ্তমান আৰু ভৱিষ্যতৰ বিষয়ে এক অলৌকিক জ্ঞান প্ৰাপ্ত কৰে আৰু মানুহৰ স্বভাৱ সম্পৰ্কে গভীৰ অন্তৰ্দৃষ্টি লাভ কৰে। সেয়েহে তান্ত্ৰিকসকলে তেওঁলোকক বশ কৰি নিজৰ দাস কৰিব বিচাৰে।

কংকন অঞ্চলত বেতাল নামেৰে এক পূজা-অৰ্চনা কৰাৰ সংস্কৃতিও দেখা পোৱা যায়। সেই অঞ্চলৰ বেতালক শান্তদুৰ্গা দেৱীৰ স্বামী বুলি কোৱা হয়, গতিকে শান্তদুৰ্গাৰ মন্দিৰৰ চৌহদৰ ভিতৰত বা কাষৰ কোনো এটা অংশত বেতালৰ সন্মানত উচৰ্গা কৰা এটা মন্দিৰ নিৰ্মাণ কৰা হয়। গোৱাৰ আমোনাত এটা বেতাল মন্দিৰ আছে। এই বেতাল ভৈৰৱৰ এটা ৰূপ আৰু ই সকলো আত্মা আৰু ভূত তথা সকলো ধৰণৰ পিশাচৰ মূৰব্বী।

## সাহিত্য
বেতাল পঞ্চবিংশতি প্ৰাচীন সংস্কৃত ভাষাত ৰচিত পঁচিশটা নীতিশিক্ষামূলক সাধুৰ সংকলন। এই গ্ৰন্থখনত বৰ্ণিত দুটা কেন্দ্ৰীয় চৰিত্ৰৰ ভিতৰৰ এটা চৰিত্ৰ হৈছে বেতাল। একাদশ শতিকাৰ পিছত সংকলিত হোৱা কথাসৰিৎসাগৰৰ এটা অংশটো বেতাল পঞ্চবিংশতিৰ বৰ্ণনা কৰা হৈছে। এই গ্ৰন্থখনত এজন তান্ত্ৰিকে ৰজা বিক্ৰমাদিত্যৰ সহায়ত বেতালৰ পৰা সিদ্ধি লাভ কৰি গোটেই পৃথিৱীত ৰাজত্ব কৰিবলৈ কৰা এক অভিসন্ধিৰ কাহিনী বৰ্ণনা কৰা হৈছে। তান্ত্ৰিকজনে চতুৰতাৰে বিক্ৰমাদিত্যক মৰিশালি মাজৰ এজোপা গছত ওলমি থকা এটা মৃতদেহ আনিবলৈ কয়। সেই মৃতদেহটো এজন বেতালে অধিকাৰ কৰি আছিল আৰু যাত্ৰাপথত সি ৰজাক এটা কাহিনী কৈ শুনায়। কাহিনী শেষ কৰাৰ পিছত বেতালে ৰজাক এটা প্ৰশ্ন কৰে, যদি সেই প্ৰশ্নৰ উত্তৰ ৰজাই জানিও নিদিয়ে তেতিয়া সি ৰজাৰ মূৰটো খণ্ড-বিখণ্ড কৰি পেলাব। আৰু যদি উত্তৰ দিয়ে বা মাত মাতে তেতিয়া সি পুনৰ গছজোপালৈ ওভতি আহিব। এনেদৰে চৌবিশ বাৰ বেতালে ৰজা বিক্ৰমক সাধু কৈ শুনালে আৰু ৰজাই শুদ্ধ উত্তৰ দিয়া বাবে সি পুনৰ ওভতি আহি গছ জোপাত ওলমি ৰ’লহি। শেষৰ বাৰ ৰজাই বেতালে উত্থাপন কৰা প্ৰশ্নৰ উত্তৰ দিয়াত অসমৰ্থ হয় আৰু কোনো মাত নামাতে। ৰজাৰ ওপৰত সন্তুষ্ট হৈ বেতালে তেওঁক তান্ত্ৰিকৰ দুষ্ট পৰিকল্পনাৰ বিষয়ে অৱগত কৰে আৰু তেওঁক এনে এটা উপহাৰ প্ৰদান কৰে যাৰ ফলত তেওঁ ডাইনী শক্তি আহৰণ কৰাৰ লগতে তান্ত্ৰিককো পৰাস্ত কৰিব পাৰে।

## জনপ্ৰিয় সংস্কৃতিত
১৯৮৬ চনত শান্তিলাল ছোনীৰ পৰিচালনাত ভাৰতীয় ছবি “বিক্ৰম বেতাল” নিৰ্মাণ কৰা হয়। ছবিখন বেতাল পঞ্চবিংশতিৰ আধাৰত ৰজা বিক্ৰমাদিত্য আৰু বেতালৰ বিষয়ে নিৰ্মাণ কৰা হৈছিল। ৰামানন্দ সাগৰৰ প্ৰযোজনা আৰু পুত্ৰ প্ৰেম সাগৰৰ পৰিচালনাত ডি ডি নেচনেল চেনেলত বিক্ৰম ঔৰ বেতাল নামৰ এখন ধাৰাবাহিক প্ৰচাৰিত হৈছিল।

## তথ্য সংগ্ৰহ

শ্ৰেণী:লোককথা
শ্ৰেণী:হিন্দুধৰ্মৰ কিংবদন্তি জীৱ
ছেৰাব

**ছেৰাব** (ইংৰাজী: cherub; ; হিব্ৰু: כְּרוּב) হৈছে আব্ৰাহামিক ধৰ্ম অনুসৰি ঈশ্বৰৰ প্ৰত্যক্ষভাৱে যত্ন লোৱা অপাৰ্থিৱ সত্তাসমূহৰ ভিতৰত অন্যতম। ছেৰাবসকলৰ বিভিন্ন কলাকৃতিত ছেৰাবসকলে এদন বাগিচাৰ প্ৰৱেশদ্বাৰ ৰক্ষা কৰাকে আদি কৰি বহুতো ভিন্ন ভূমিকা পালন কৰাৰ দৃশ্য প্ৰদৰ্শন কৰা হৈছে।

## পৰম্পৰা
ছেৰাবসকলক ইহুদী স্বৰ্গদূতৰ স্থান তালিকাত (Jewish angelic hierarchy) দ্বাদশ শতিকাৰ *মাইমনিডেছৰ মিছনেহ টোৰা*ত (Maimonides' Mishneh Torah) নৱম স্থান, আৰু চতুৰ্দশ শতিকাৰ *বেৰিট মেনুচা*ৰ (Berit Menuchah) দৰে কাবালিষ্টিক গ্ৰন্থত তৃতীয় স্থান প্ৰদান কৰা হৈছে। *ডি ক'লেষ্টি হাইৰাৰ্চিয়া*ৰ (De Coelesti Hierarchia) দৰে খ্ৰীষ্টান গ্ৰন্থত তেওঁলোকক “চেৰাফিম” আৰু “থ্ৰ'নছ”ৰ সৈতে সৰ্বোচ্চ পদবীত স্থান দিয়া হৈছে।

ইছলামত আল-কাৰুবিয়িন (al-karubiyyin) "ছেৰাবসকল" বা আল-মুকাৰৰাবিন (al-muqarrabin) "ওচৰত থকা" বুলিলে ঈশ্বৰৰ ওচৰত থকা সৰ্বোচ্চ স্বৰ্গদূতসকলক বুজোৱা হয়, অৰ্থাৎ বাৰ্তাবাহী দূতসকলক বুজোৱা হয়। ইয়াৰ ভিতৰত সিংহাসন বাহক, সিংহাসনৰ চাৰিওফালে থকা স্বৰ্গদূত আৰু প্ৰধান স্বৰ্গদূত আদি অন্তৰ্ভুক্ত। মাইকেলৰ অধীনস্থ দয়াৰ স্বৰ্গদূতসকলকো ছেৰাব বুলি চিনাক্ত কৰা হৈছে। ইছমাইল ধৰ্মত সাতজন প্ৰধান স্বৰ্গদূত আছে যাক চেৰাব বুলি কোৱা হয়।

হিব্ৰু বাইবেলৰ প্ৰথম খণ্ড “এজেকিয়েল ১”ৰ (Ezekiel 1) বৰ্ণনা অনুসৰি, “প্ৰত্যেকৰে চাৰিখনকৈ মুখ আছিল, আৰু প্ৰত্যেকৰে চাৰিখন ডেউকা আছিল; প্ৰত্যেকৰে ভৰি দুটা লগলাগি এটা কঠিন ভৰিৰ হৈ পৰিছিল, আৰু প্ৰত্যেকৰে ভৰি দুখন এটা গৰু পোৱালিৰ খুৰাৰ দৰে আছিল; আৰু ইহঁতৰ ব্ৰঞ্জৰ দৰে জিলিকনি আছিল।” এজেকিয়েল আৰু অন্য কিছুমান খ্ৰীষ্টান ধৰ্মীৰ প্ৰতিমূৰ্তিত ছেৰাবসকলৰ দুযোৰ ডেউকা আৰু চাৰিখন মুখ থকা এটা হায়োথ (hayyoth, দেখাত সিংহ, ম’হ, মানুহ আৰু ঈগলৰ সংমিশ্ৰিত ৰূপৰ এটা জীৱ) বুলি চিত্ৰিত কৰা হৈছে। খ্ৰীষ্টান ধৰ্মমতে এই প্ৰাণীৰ মুখ চাৰিখনে “চাৰিজন ইভানজেলিষ্ট”ক (Four Evangelists) প্ৰতিনিধিত্ব কৰে।

পিছৰ পৰম্পৰাবোৰত ছেৰাবসকলৰ বিভিন্ন শাৰীৰিক ৰূপ আৰোপ কৰা হৈছে। কিছুমান প্ৰাচীন মিদ্ৰাছ সাহিত্যত ইহঁতক শৰীৰবিহীন বুলি ধাৰণা কৰে। পশ্চিমীয়া খ্ৰীষ্টান পৰম্পৰাত ছেৰাবসকলক ধ্ৰুপদী প্ৰাচীন কালত কিউপিডৰ পৰা আহৰণ কৰা পুটোৰ সৈতে জড়িত কৰা হয়, ফলস্বৰূপে ছেৰাবসকলক সৰু, ডাঠ, ডেউকাযুক্ত ল'ৰা হিচাপে চিত্ৰিত কৰা হৈছে।

তৃতীয় শতিকাৰ ‘নষ্টিক’ (Gnostic) লিখনী “ছেকেন্দ ট্ৰিটিজ অৱ দ্য গ্ৰেট চেথ”তো (Second Treatise of the Great Seth) ছেৰাবৰ বিষয়ে উল্লেখ কৰা হৈছে।

## কাৰ্য
ইষ্ৰায়েলী ছেৰাবসকলে বিভিন্ন কাম পালন কৰে বুলি বৰ্ণনা কৰা হৈছে – বেছিভাগ সময়তে, তেওঁলোকক য়াহৱেহৰ (ইষ্ৰায়েলী ভগৱান) সিংহাসনক শক্তিশালী কৰে বুলি বৰ্ণনা কৰা হৈছে। ‘এজেকিয়েল’ বৰ্ণনাতো ছেৰাবসকলেও এই কাম কৰা দেখুওৱা হৈছে, কিয়নো চাৰিটা ছেৰাবৰ ডেউকাৰ সংযুক্ত ঢালখনে ঈশ্বৰৰ ৰথৰ সীমা গঠন কৰে বুলি বৰ্ণনা কৰা হৈছে।

পৰম্পৰাগত হিব্ৰু বিশ্বাসমতে ছেৰাবসকলং ইডেন বাগিচাৰ ৰক্ষক হিচাপে কাম কৰে। এই ধাৰণামতে অতিমানৱীয় শক্তিৰ অধিকাৰী ছেৰাবসকলৰ কৰ্তব্য আছিল দেৱতাক প্ৰতিনিধিত্ব কৰা আৰু তেওঁলোকৰ বাগিছাৰ ৰক্ষক হিচাপে অনুপ্ৰৱেশকাৰীক বাধা দিয়া; নিমৰুদৰ (Nimrud) শিলালিপিৰ ৯ নং ফলিত পোৱা বিৱৰণৰ সৈতে এই ধাৰণাবোৰ মিল দেখা পোৱা যায়।

## হিব্ৰু বাইবেল
হিব্ৰু বাইবেলত বৰ্ণনা কৰা স্বৰ্গীয় জাৱবোৰৰ ভিতৰত আটাইতকৈ বেছিকৈ বৰ্ণিত জীৱ হৈছে ছেৰাবসকল। ছেৰাবৰ হিব্ৰু শব্দটো বাইবেলখনত ৯১ বাৰ দেখা পোৱা যায়।

## ইহুদী ধৰ্ম
ইহুদী ধৰ্মতো ছেৰাবকে ধৰি বহুতো স্বৰ্গদূতৰ অস্তিত্বৰ ওপৰত বিশ্বাস অন্তৰ্ভুক্ত কৰা হৈছে।

## তথ্য সংগ্ৰহ

শ্ৰেণী:কিংবদন্তিমূলক জীৱ
আকাংক্ষা সিং

**আকাংক্ষা সিং** () এগৰাকী ভাৰতীয় অভিনেত্ৰী, যিয়ে মূলতঃ হিন্দী আৰু তেলুগু ভাষাৰ চলচ্চিত্ৰ আৰু টেলিভিছনৰ অনুষ্ঠানত কাম কৰে। তেওঁ থিয়েটাৰৰ জৰিয়তে নিজৰ কেৰিয়াৰ আৰম্ভ কৰিছিল আৰু কালাৰছ টিভিৰ টেলিভিছন ধাৰাবাহিক *না বলে তুম না মেনে কুচ কাহা*(২০১২–২০১৪)ৰ জৰিয়তে অভিনয় জীৱনত প্ৰৱেশ কৰিছিল। *বদ্ৰীনাথ কী দুলহনিয়া* (২০১৭) ছবিৰ অভিনয়েৰে তেওঁ ছবি অভিনয়ৰ অভিষেক ঘটায়।

সিঙে *মল্লী ৰাভা*(২০১৭) ছবিৰে তেলুগু চলচ্চিত্ৰত প্ৰৱেশ কৰে, যাৰ বাবে তেওঁ শ্ৰেষ্ঠ মহিলা নৱাগতাৰ *SIIMA* বঁটাৰ মনোনয়ন লাভ কৰে৷  ইয়াৰ পিছত তেওঁ তেলুগু ছবি *দেৱদাস* (২০১৮), কানাড়া ছবি *পাইলৱান* (২০১৯) আৰু হিন্দী ছবি *ৰাণৱে ৩৪*(২০২২)ৰ জৰিয়তে সফলতা লাভ কৰে। *ৰংবাজ: দাৰ কি ৰাজনীতি* আৰু *মিট কিউট*(দুয়োখনেই ২০২২)কে ধৰি ৱেব ছিৰিজৰ অংশ হৈ আহিছে।

সিং ভাৰতীয় টেলি বঁটা লাভ কৰা ব্যক্তি। অভিনয় কেৰিয়াৰৰ উপৰিও সিং ব্ৰেণ্ড আৰু প্ৰডাক্টৰ বাবে এগৰাকী চেলিব্ৰিটি প্ৰচাৰক।
## ব্যক্তিগত জীৱন
আকাংক্ষা সিঙৰ জন্ম হৈছিল ১৯৯০ চনৰ ৩০ জুলাইত ৰাজস্থানৰ জয়পুৰত। তেওঁৰ মাক এগৰাকী নাট্যশিল্পী। সিং শিক্ষাৰ ফালৰ পৰা এগৰাকী ফিজিঅ'থেৰাপিষ্ট।
২০১৪ চনত ৰাজস্থানত তেওঁৰ দীৰ্ঘদিনীয়া প্ৰেমিক কুনাল চাইন নামৰ এজন মাৰ্কেটিং বিষয়াক বিয়া কৰায়।
​
## কৰ্মজীৱন
 
সিঙে ২০১২ চনত টেলিভিছন শ্ব’ *না বলে তুম না মেইনে কুচ কাহা*ৰ জৰিয়তে অভিনয়ত আত্মপ্ৰকাশ কৰে। তেওঁ কুনাল কৰণ কাপুৰৰ বিপৰীতে দুটা সন্তান থকা বিধৱা মেঘা ব্যাস ভাটনগৰৰ চৰিত্ৰত অভিনয় কৰিছিল। অভিনয়ৰ বাবে তেওঁ “মহিলাৰ নতুন মুখ’’ৰ বাবে *ইণ্ডিয়ান টেলি বঁটা* লাভ কৰে। দুটা ছিজনৰ পিছত ২০১৩ চনত এই অনুষ্ঠানৰ অন্ত পৰে৷

ইয়াৰ পিছত ২০১৫ চনত সসীম ধাৰাবাহিক গুলমোহৰ গ্ৰেণ্ডত অভিনয় কৰে। হোটেল উদ্যোগৰ ওপৰত ভিত্তি কৰি নিৰ্মিত এই অনুষ্ঠানত তেওঁ অনাহিতা, "এনি" মেহতা ফাৰ্নাণ্ডেজৰ চৰিত্ৰত অভিনয় কৰে। ২০১৬ চনত আহমেদাবাদ এক্সপ্ৰেছ দলৰ বক্স ক্ৰিকেট লীগৰ অংশীদাৰো আছিল সিং। ২০১৭ চনত তেওঁ *আয়ে জিন্দাগী*ৰ এটা খণ্ডত উকীলৰ চৰিত্ৰত অভিনয় কৰিছিল।
​
২০১৭ চনত হিন্দী ছবি *বদ্ৰীনাথ কি দুলহনিয়া*ৰ জৰিয়তে সিঙে প্ৰথমবাৰৰ বাবে চলচ্চিত্ৰত অভিনয় কৰিছিল। একে বছৰতে মল্লী ৰাভাৰ চৰিত্ৰত সুমন্তৰ বিপৰীতে তেলেগু ছবিত অভিনয় কৰিছিল। ই মিশ্ৰিতৰ পৰা ইতিবাচক সমালোচনা লাভ কৰে আৰু তেওঁৰ অভিনয়ৰ বাবে তেওঁ তেলেগু ছবিৰ শ্ৰেষ্ঠ মহিলা নৱাগতাৰ SIIMA বঁটাৰ বাবে মনোনীত হয়৷

২০১৮ চনত তেওঁৰ দ্বিতীয়খন তেলুগু ছবি *দেৱদাস* (২০১৮)ত অভিনেতা নাগাৰ্জুনৰ বিপৰীতে অভিনয় কৰে। ই ইতিবাচক সমালোচনা লাভ কৰিছিল আৰু ব্যৱসায়িকভাৱে সফলতা লাভ কৰিছিল। সেই বছৰতে তেওঁ দুখন চুটি ছবি *মেথি কে লাডু* আৰু *কাইদ*ত অভিনয় কৰে।

​সিঙে ২০১৯ চনত অভিনেতা সুদীপৰ বিপৰীতে অভিনয় কৰি *পাইলৱান* ছবিখনৰ জৰিয়তে তেওঁৰ কানাড়া চলচ্চিত্ৰত আত্মপ্ৰকাশ কৰে। ৫টা ভাষাত মুক্তি পোৱা এই ছবিখনে বক্স অফিচত মোটামুটি  হিট আছিল।
২০২১ চনত তেলেগু ৱেব ধাৰাবাহিক *পৰমপাৰা (২০২১ টিভি ধাৰাবাহিক)*ৰ জৰিয়তে ৱেবত আত্মপ্ৰকাশ কৰে। ২০২২ চনত সিঙে তামিল-তেলুগু দ্বিভাষিক ছবি, *ক্লেপ*ত আধি পিনিচেট্টীৰ বিপৰীতে অভিনয় কৰে। ইয়াক SonyLIVৰ  প্লেটফৰ্মত মুকলি কৰা হৈছিল। ইয়াৰ পিছত তেওঁ তামিল ছবি *[[বীৰাপাণ্ডিয়াপুৰম]]*ত অভিনয় কৰি নেতিবাচক সমালোচনা লাভ কৰে।ইয়াৰ পিছত তেওঁ দ্বিতীয়খন হিন্দী ছবি *[[ৰাণৱে ৩৪]]*ত অজয় দেৱগনৰ পত্নীৰ চৰিত্ৰত অভিনয় কৰে৷ ছবিখনে সৰ্শকৰ পৰা কিছু মিশ্ৰিত, কিছু ইতিবাচক সমালোচনা লাভ কৰিছিল। 
​

## তথ্য সূ্ত্ৰ
​

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় নাৰী
শ্ৰেণী:জীৱিত ব্যক্তি
ববিতা

**ববিতা শিৱদাসনী কাপুৰ**(), জন্ম ২০ এপ্ৰিল ১৯৪৭, যাক ববিতা বুলিও জনা যায়,[1] এগৰাকী হিন্দী চলচ্চিত্ৰৰ অৱসৰপ্ৰাপ্ত অভিনেত্ৰী। তেওঁ অভিনেতা হৰি শিৱদাসনীৰ কন্যা আৰু সেই সময়ৰ অভিনেত্ৰী সাধনা শিৱদাসনীৰ ভতিজী। তেওঁৰ প্ৰথম ছবি আছিল সফল নাটক *দছ লাখ* (১৯৬৬), কিন্তু ৰাজেশ খান্নাৰ বিপৰীতে অভিনয় কৰা ৰোমান্টিক থ্ৰিলাৰ *ৰাজ* (১৯৬৭)হে তেওঁক স্বীকৃতি দিছিল।

১৯৬৬ চনৰ পৰা ১৯৭৩ চনলৈকে বক্স অফিচত সফলতা লাভ কৰা উনৈশখন ছবিৰ *দছ লাখ*(১৯৬৬), *ফৰ্জ*(১৯৬৭), *হাছিনা মান জায়েগী,* *কিছমত* (দুয়োখন ১৯৬৮ চনত), *এক শ্ৰীমান এক শ্ৰীমতী* (১৯৬৯), *ডলি* (১৯৬৯), *কব? কিউঁ? ঔৰ কাহাঁ?* (১৯৭০), *কল আজ আৰু কাল* (১৯৭১) আৰু *বনফুল* (১৯৭১) আদি৷ ১৯৭১ চনত অভিনেতা ৰণধীৰ কাপুৰৰ সৈতে বিবাহপাশত আবদ্ধ হোৱাৰ পিছত *জীত* (১৯৭২) আৰু *এক হাছিনা দো দিৱানে* (১৯৭২) ছবিত অভিনয় কৰে। তাৰ পিছত মুক্তি পোৱা *সোনে কে হাথ* (১৯৭৩)ৰ গড় সফলতা আছিল যদিও তেওঁ নিজৰ চলচ্চিত্ৰ জগত এৰি যোৱাৰ সিদ্ধান্ত লয়। দুয়োৰে একেলগে দুগৰাকী কন্যা অভিনেত্ৰী কৰিশ্মা আৰু কৰীনা।

## নেপথ্যৰ জীৱন
সিন্ধী হিন্দু পৰিয়ালৰ অভিনেতা হৰি শিৱদাসানী আছিল ববিতাৰ পিতৃ৷ ববিতাৰ কৰাচীত জন্ম হৈছিল৷ তেওঁৰ মাতৃ আছিল, বৃটিছ খৃষ্টান বাৰবাৰা শিৱদাসনী৷ হৰি শিৱদাসনীয়ে ভাৰত বিভাজনৰ পূৰ্বে আৰু পিছত বম্বেত বসতি স্থাপন কৰিছিল আৰু এগৰাকী ব্ৰিটিছ খ্ৰীষ্টান মাতৃ বাৰ্বাৰা৷ আইকনিক অভিনেত্ৰী সাধনা শিৱদাসনী তেওঁৰ খুৰাকৰ ছোৱালী আৰু তেওঁৰ সমবয়সীয়া আছিল৷

## কৰ্মজীৱন
চিনেমা জীৱনত তেওঁ ঊনৈশখন ছবিত অভিনয় কৰিছিল। মুক্তি পোৱা প্ৰথমখন ছবি আছিল ১৯৬৬ চনৰ সফল ছবি *দস লাখ*, য’ত সঞ্জয় খান, ওম প্ৰকাশ আৰু নীতু সিঙে অভিনয় কৰিছিল। কিন্তু তেওঁ চুক্তিবদ্ধ হোৱা প্ৰথমখন ছবি আছিল প্ৰকৃততে ৰাজেশ খান্নাৰ সহ অভিনীত *ৰাজ* (১৯৬৭) নামৰ ছবিখন, যিখন ১৯৬৭ চনতহে মুক্তি পাইছিল। বক্স অফিচত তেওঁৰ আটাইতকৈ বেছি সফল ছবি আছিল সঞ্জয় খানৰ সৈতে *দছ লাখ*; শশী কাপুৰৰ সৈতে *এক শ্ৰীমান এক শ্ৰীমতী* আৰু *হাছিনা মান জায়েগী* (১৯৬৮), *ফৰ্জ*, *বনফুল* আৰু *এক হাছিনা দো দিৱানে* ছবি জীতেন্দ্ৰৰ সৈতে;  ৰাজেশ খান্নাৰ সৈতে *ডলী*; *তুমছে আছা কৌন হেই* (১৯৬৯) শম্মি কাপুৰৰ সৈতে; কিছমত বিশ্বজীতৰ সৈতে; *কব ? কিয়ন? ঔৰ কাহান*?(১৯৭০) ধৰ্মেন্দ্ৰৰ সৈতে;  পেহচান মনোজ কুমাৰৰ সৈতে৷ ১৯৭১ চনত *কাল আজ ঔৰ কল* ছবিখনত  ৰণধীৰ কাপুৰৰ বিপৰীতে ৰাজ কাপুৰ আৰু পৃথ্বীৰাজ কাপুৰৰ বিপৰীতে অভিনয় কৰে। ৰণধীৰৰ সৈতে বিবাহপাশত আবদ্ধ হোৱাৰ পিছত দুয়োকে একেলগে অভিনয় কৰিছিল পৰিচালক কে শংকৰে জিত ছবিত, যিখন ছবি আছিল এম জি ৰামচন্দ্ৰন আৰু জয়াললিতা অভিনীত এন আন্নানৰ পুনৰ্নিৰ্মাণ। স্বামীৰ পাৰিবাৰিক পৰম্পৰা অনুসৰণ কৰি ১৯৭৩ চনত তেওঁ চলচ্চিত্ৰ উদ্যোগ এৰি থৈ যায়।

​
## ব্যক্তিগত জীৱন

ববিতাই *কল আজ ঔৰ কাল*(১৯৭১) ছবিখনত অভিনয় কৰাৰ সময়তে সহ অভিনেতা ৰন্ধিৰ কাপুৰৰ প্ৰেমত পৰিছিল৷ ১৯৭১ চনৰ ৬ নৱেম্বৰত এক আড়ম্বৰপূৰ্ণ অনুষ্ঠানত তেওঁলোকৰ বিবাহ হয়। তেওঁলোকৰ দুটা সন্তান আছে, অভিনেত্ৰী কৰিশ্মা কাপুৰ আৰু কৰীনা কাপুৰ। আশীৰ দশকত অভিনেতা হিচাপে ৰণধীৰৰ কেৰিয়াৰ অৱনমিত হ’বলৈ ধৰিলে আৰু তেওঁলোকৰ মাজত সম্পৰ্কও তিক্ত হৈ পৰিল। বৈধ বিবাহত আৱদ্ধ হোৱা দম্পতীহালৰ বিবাহ বিচ্ছেদ কৰাৰ কোনো উদ্দেশ্য নাছিল যদিও তেওঁলোক দুয়ো কেইবাবছৰ ধৰি সুকীয়া ঘৰত বাস কৰিছিল। কেইবাবছৰ ধৰি পৃথকে পৃথকে থকাৰ পিছত ২০০৭ চনত এই দম্পতীহালে পুনৰ মিলিত হয়।

## ববিতা অভিনীত কথাছবি

## তথ্য সূত্ৰ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় নাৰী
শ্ৰেণী:জীৱিত ব্যক্তি
ক্ৰু (চলচ্চিত্ৰ)

***ক্ৰু*** () হৈছে ৰাজেশ কৃষ্ণণৰ দ্বাৰা পৰিচালিত ২০২৪ চনত মুক্তিপ্ৰাপ্ত ভাৰতীয় হিন্দী ভাষাৰ এখন ক্ৰাইম কমেডী চলচ্চিত্ৰ। তবু, কৰিণা কাপুৰ খান, কৃতি সেনন আৰু দিলজিৎ দোসাঞ্ঝে ছবিখনৰ মুখ্য চৰিত্ৰত অভিনয় কৰিছে। বালাজী মোচন পিকচাৰ্ছ, অনিল কাপুৰ ফিল্মছ এণ্ড কমিউনিকেচন নেটৱৰ্কৰ বেনাৰত একতা কাপুৰ, ৰিয়া কাপুৰ আৰু অনিল কাপুৰে ছবিখনৰ প্ৰযোজনা কৰিছে। ২০২৪ চনৰ ২৯ মাৰ্চত ছবিখন ছবিগৃহত মুক্তি পায়।

## কাহিনীভাগ
ছবিখনৰ কাহিনীভাগ তিনিগৰাকী অধ্যৱসায়ী মহিলাৰ জীৱনক কেন্দ্ৰ কৰি ৰচিত হৈছে। জীৱনযাত্ৰাৰ পথত তেওঁলোক কিছুমান অভাৱনীয় পৰিস্থিতিৰ সন্মুখীন হয়; শেষত তেওঁলোক প্ৰতাৰণাৰ জালত আবদ্ধ হৈ পৰে।

## কলা-কুশলী
* তবু - গীতা
* কৰিণা কাপুৰ - জেচমিন ৰাণা
* কৃতি সেনন - দিব্যা ৰাণা
* দিলজিৎ দোসাঞ্ঝ - জয় সিং ৰাথোৰ
* কপিল শৰ্মা (কেমিঅ' ৰ'ল)

## উৎপাদন
২০২৩ চনৰ ২৫ মাৰ্চৰ পৰা আৰম্ভ হোৱা প্ৰিন্সিপাল ফটোগ্ৰাফী ২০২৪ চনৰ ফেব্ৰুৱাৰী মাহত সমাপ্ত হয়। মুম্বাই, গোৱা আৰু আবুধাবিত ছবিখনৰ চিত্ৰগ্ৰহণ কৰা হৈছিল।

## মুক্তি
২০২৪ চনৰ ২৯ মাৰ্চত ছবিখন ছবিগৃহত মুক্তি পায়।

## তথ্য উৎস

## বাহ্যিক সংযোগ
* 
* 

শ্ৰেণী:২০২৪ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
নগৰীয়া কিংবদন্তি

**নগৰীয়া কিংবদন্তি** (ইংৰাজী: Urban legends) বা **আধুনিক কিংবদন্তি** (modern legend), **নগৰীয়া শ্ৰুতিকথা** (urban myth) হৈছে কোনো অস্বাভাৱিক (সাধাৰণতে ভয়ংকৰ) বা হাস্যৰসময়ী পৰিঘটনাৰ কাহিনী সম্পৰ্কীয় লোককথাৰ এটা ধাৰা। এই কিংবদন্তিবোৰ সকলোৱে বিশ্বাস নকৰে যদিও বহুতে সত্য বুলি বিশ্বাস কৰে।

এই কিংবদন্তিবোৰ আমোদজনক হ’ব পাৰে যদিও প্ৰায়ে ৰহস্যময়ী বিপদ বা আমনিদায়ক পৰিঘটনা, যেনে অন্তৰ্ধান হোৱা আৰু অদ্ভুত বস্তু বা সত্তাৰ হ’ব পাৰে। নগৰীয়া কিংবদন্তিসমূহে নৈতিক মানদণ্ড নিশ্চিত কৰিব পাৰে, পক্ষপাতিত্ব প্ৰতিফলিত কৰিব পাৰে বা সামাজিক উদ্বেগসমূহ প্ৰকাশ কৰিব পাৰে।

পূৰ্বতে নগৰীয়া কিংবদন্তিবোৰ বেছিভাগেই মৌখিকভাৱে কোনো সমজুৱা আলোচনা বা কেম্প ফায়াৰত আদ্দাৰ বিষয় আছিল। বৰ্তমাৱ, বাতৰি কাকত, মোবাইল বাতৰি এপ, ই-মেইল, আৰু বেছিভাগ সময়তে সামাজিক মাধ্যমকে ধৰি যিকোনো মাধ্যমেৰে সেইবোৰ বিয়পাই দিয়া হৈছে। কিছুমান নগৰীয়া কিংবদন্তি বহু বছৰ/দশকজুৰি মাত্ৰ সৰু সৰু পৰিৱৰ্তনৰ ঘটি আজিৰ যুগ পাইছেহি। সাধাৰণ নগৰীয়া কিংবদন্তি অঞ্চলভেদে কাহিনীৰ কিছু পাৰ্থক্য থাকে যদিও মূল পাঠ বা নীতিশিক্ষা সাধাৰণতে একেই থাকে।

## উৎপত্তি আৰু গঠন
লোককথাবিদসকলে ব্যৱহাৰ কৰা "নগৰীয়া কিংবদন্তি" শব্দটো অন্ততঃ ১৯৬৮ চনত ৰিচাৰ্ড ডৰ্চনে ব্যৱহাৰ কৰাৰ পৰাই ছপা মাধ্যমত প্ৰকাশ পাইছে। ইউটা বিশ্ববিদ্যালয়ৰ ইংৰাজী বিভাগৰ অধ্যাপক জান হেৰল্ড ব্ৰুনভাণ্ডে ১৯৮১ চনৰ পৰা আৰম্ভ হোৱা জনপ্ৰিয় কিতাপৰ শৃংখলাত সাধাৰণ জনতাৰ মাজত এই শব্দটো পৰিচয় কৰাই দিছিল। তেওঁৰ কিংবদন্তিৰ সংকলন “দ্য ভেনিছিং হিচহিকাৰ: আমেৰিকান আৰ্বান লিজেণ্ডছ এণ্ড দেয়াৰ মিনিংছ” (The Vanishing Hitchhiker: American Urban Legends & Their Meanings) গ্ৰন্থ এই শব্দটো দুটা কথা প্ৰকাশ কৰিবলৈ উল্লেখ কৰিছিল: প্ৰথমতে, কেৱল তথাকথিত আদিম বা পৰম্পৰাগত সমাজতেই কিংবদন্তি আৰু লোককথা দেখা পোৱা নাযায়, আৰু দ্বিতীয়তে, এনে কাহিনী অধ্যয়ন কৰি নগৰীয়া আৰু আধুনিক সংস্কৃতিৰ বিষয়ে বহু কথা জানিব পৰা যাব।

বহুতো নগৰীয়া কিংবদন্তি চৰিত্ৰৰ সৈতে এটা সম্পূৰ্ণ কাহিনী হিচাপে গঠন কৰা হয়। সাধাৰণ নগৰীয়া কিংবদন্তিত ৰহস্য, ভয়াৱহতা, ভয় বা হাস্যৰসৰ উপাদান থকা বাধ্যতামূলক বুলি গণ্য কৰা হয়। এই কিংবদন্তিবোৰ প্ৰায়ে সতৰ্কবাণী হিচাপে ব্যৱহাৰ কৰা হয়। কিছুমান নগৰীয়া কিংবদন্তি হৈছে নৈতিকতাৰ কাহিনী য'ত কোনোবাই অসন্মতভাৱে অভিনয় কৰি বিপদত পৰে, আঘাত পায় বা মৃত্যুমুখত পৰে বুলি চিত্ৰিত কৰা হয়।

নগৰীয়া কিংবদন্তিবোৰে প্ৰায়ে পাঠকৰ মাজত বিতৃষ্ণাবোধৰ সৃষ্টি কৰিবলৈ চেষ্টা কৰে যিয়ে এই গল্পবোৰক অধিক স্মৰণীয় আৰু শক্তিশালী কৰি তোলে। নগৰীয়া কিংবদন্তিবোৰত প্ৰায়ে আচম্বিত হোৱাৰ উপাদান পোৱা যায় আৰু সেইবোৰেই এই কাহিনীবোৰক আংশিকভাৱে প্ৰভাৱশালী কৰি তোলে। নগৰীয়া কিংবদন্তি এটাত অলৌকিকতা বা অস্বাভাৱিকতাৰ উপাদানো অন্তৰ্ভুক্ত হ’ব পাৰে।

## প্ৰচাৰ আৰু বিশ্বাস
নগৰীয়া কিংবদন্তিৰ বৰ্ণনাকাৰী জন সাধাৰণতে ভূক্তভোগী জনৰ বন্ধু বা লগৰীয়া হোৱা দেখা যায়। তেওঁ দাবী কৰে যে এই ঘটনাটো বন্ধুৰ লগত (বা বন্ধুৰ বন্ধুৰ লগত) ঘটিছিল, ইয়াৰ ফলত কাহিনীটোৰ শক্তি ব্যক্তিগতকৰণ, প্ৰমাণীকৰণ আৰু বৃদ্ধি কৰাত সহায় কৰে আৰু লগতে বক্তাক কাহিনীটোৰ পৰা আঁতৰাই ৰাখে। বহুতো নগৰীয়া কিংবদন্তিত ভয়ংকৰ অপৰাধ, দূষিত খাদ্য বা  বহু লোকক প্ৰভাৱিত কৰিব পৰা অন্যান্য পৰিস্থিতিৰ চিত্ৰণ কৰা হৈছে। এনে কাহিনী বিশ্বাস কৰা যিকোনো ব্যক্তিয়ে তেওঁৰ আপোনজনক ইয়াৰ বিষয়ে সকীয়াই দিবলৈ বাধ্য হয়। মাজে মাজে সংবাদ সংস্থা, বিদ্যালয়ৰ মুৰব্বী আনকি আৰক্ষী বিভাগেও শেহতীয়া ভাবুকি সন্দৰ্ভত সতৰ্কবাণী জাৰি কৰা দেখা যায়।

## তথ্য সংগ্ৰহ

শ্ৰেণী:লোককথা
তৰাৱতী মিলি বড়ি

**তৰাৱতী বড়ি** (জন্ম : ১৬ এপ্ৰিল ১৯৫০) হৈছে এগৰাকী অসমীয়া লোক-কণ্ঠশিল্পী। তেওঁ অসমৰ অন্যতম পৰম্পৰাগত সংগীত মিচিং ভাষাৰ ঐনিতম পৰিবেশন কৰে। তেওঁৰ আজীৱন সংস্কৃতি চৰ্চাৰ স্বীকৃতি স্বৰূপে ভাৰত চৰকাৰে লোক-সংগীত শাখাত ২০২২ বৰ্ষৰ সংগীত নাটক একাডেমী বঁটা প্ৰদান কৰিছে। 

## জন্ম
শিৱসাগৰ জিলাৰ দিচাং মুখৰ মাজৰবাৰী গাঁৱত ১৯৫০ চনত তৰাৱতী বড়িৰ জন্ম হৈছিল। 

## বঁটা আৰু সন্মান
* অসম চৰকাৰৰ শিল্পী পেঞ্চন
* মিচিং স্বায়ত্ত শাসিত পৰিষদৰ বিশেষ সন্মান ২০১৫
* প্ৰাগ প্ৰেৰণা সন্মান ২০১৯
* মিচিং দৃৰবৌ কৌবাঙৰ নিতম দকচৰি সন্মান
* ড° ভূপেন হাজৰিকা সংহতি বঁটা ২০২২
* সংগীত নাটক একাডেমী বঁটা ২০২২

## তথ্য সংগ্ৰহ

শ্ৰেণী:অসমৰ কণ্ঠশিল্পী
শ্ৰেণী:সংগীত নাটক একাডেমী বঁটা বিজয়ী
মদিছাৰ

**মদিছাৰ** বা **কোশৱম** () হৈছে তামিল ব্ৰাহ্মণ মহিলাসকলে শাৰী পিন্ধা এক সাধাৰণ পদ্ধতি। শাৰী আৰু ইয়াক বান্ধি ৰখা শৈলী প্ৰাচীন ভাৰতৰ পৰাই আৰম্ভ হয়, অন্ততঃ খ্ৰীষ্টপূৰ্ব দ্বিতীয় শতিকাৰ পৰা খ্ৰীষ্টীয় প্ৰথম শতিকাৰ মাজৰ সময়ছোৱালৈকে যেতিয়া অন্তৰীয় আৰু উত্তৰীয় কাপোৰ একত্ৰিত কৰি একক বস্ত্ৰ তৈয়াৰ কৰা হৈছিল। শাৰী বান্ধি দিয়াৰ এই শৈলীটোৱেই হৈছে "কোশৱম" শৈলী (যিটো হৈছে ভৰিৰ মাজেদি যোৱা, পুৰুষে ব্যৱহাৰ কৰা সাধাৰণ শৈলীৰ দৰে)। তামিল ব্ৰাহ্মণ মহিলাসকলে বিয়াৰ পিছত এই শৈলী ব্যৱহাৰ কৰিব লাগে।  বিভিন্ন সম্প্ৰদায়ে মূল কোশৱম শৈলীৰ পৰা বিভিন্ন শাৰী শৈলীৰ বিকাশ ঘটাইছে, যাৰ বাবে অধিক সামগ্ৰীৰ প্ৰয়োজন যেনে- ন গজ। বৰ্তমানৰ ন গজৰ শাৰীৰ শৈলীসমূহৰ ভিতৰত মহাৰাষ্ট্ৰৰ নৌৱৰী, কানাড়া ড্ৰেপ, তেলেগু ব্ৰাহ্মণ শৈলী আদি অন্তৰ্ভুক্ত। মদিছাৰী নামটো অৱশ্যে সাধাৰণতে তামিল ব্ৰাহ্মণৰ সৈতে জড়িত। ইয়াৰ দুটা উপ-শৈলীৰ হৈছে: আয়েৰ কট্টু আৰু ইয়েংগাৰ কট্টু। আজি মদিছাৰ দৈনন্দিন পৰিধান হিচাপে প্ৰায়েই পিন্ধা নহয় যদিও নিৰ্বাচিত উৎসৱ আৰু ধৰ্মীয় অনুষ্ঠানত মহিলাসকলে মদিছাৰ শৈলী পৰিধান কৰে।  মদিছাৰখন পিন্ধিবলৈ ন গজৰ শাড়ীৰ প্ৰয়োজন হয়। ই বৰ্তমানৰ আধুনিক সংস্কৰণৰ শাৰী পিন্ধা শৈলীৰ দৰে নহয় যিটোত মাত্ৰ ছয় গজৰ প্ৰয়োজন হয়। আয়াৰ আৰু আয়েংগাৰ ব্ৰাহ্মণ দুয়ো আনুষ্ঠানিক/ ধৰ্মীয় অনুষ্ঠানত, যেনে বিবাহ অনুষ্ঠান, সীমান্তম (প্ৰথম গৰ্ভাৱস্থাৰ বাবে কৰা ধৰ্মীয় অনুষ্ঠান), সকলো ধৰ্মীয় অনুষ্ঠান, পূজা, আৰু মৃত্যুৰ অনুষ্ঠানত মদিছাৰ পিন্ধিব লাগে।

আয়াৰ আৰু আয়েংগাৰসকলে মদিছাৰ বেলেগ বেলেগ ধৰণে পিন্ধে। আয়েৰসকলে সোঁ কান্ধৰ ওপৰত পল্লু (কান্ধৰ ওপৰেৰে অহা শাৰীৰ তৰপ) টানি আনে আৰু ইয়েংগাৰসকলে বাওঁ কান্ধৰ ওপৰত পিন্ধে। গতানুগতিকভাৱে এগৰাকী মহিলাই প্ৰথম মদিছাৰ পিন্ধে মেৰুণ বা ৰঙা ৰঙৰ। আজিকালি মানুহৰ ইচ্ছা অনুযায়ী মদিছাৰ আন ৰঙত পৰিধান কৰা হৈছে।

ৰেচম, কপাহ, কপাহ-ৰেচমৰ মিশ্ৰণ, পলিয়েষ্টাৰ -কপাহৰ মিশ্ৰণ ইত্যাদি বিভিন্ন সামগ্ৰীৰে মদিছাৰ উপলব্ধ। যদিও ইমান পৰম্পৰাগত নহয়, তথাপিও ইয়াক পিন্ধিবলৈ সহজ আৰু সুবিধাজনক। আগৰ দিনত সকলো মহিলাই নিয়মিতভাৱে মদিছাৰ পৰিধাণ কৰিছিল। কিন্তু বৰ্তমান সময়ত দৈনন্দিন মদিছাৰ পিন্ধা খুব কমেইহে দেখা যায়। বিবাহ অনুষ্ঠান, পূজা, মৃতকৰ অনুষ্ঠান বা ধৰ্মীয় অনুষ্ঠানতহে মহিলাসকলে ইয়াক পৰিধাণ কৰে।

## মদিছাৰৰ উপকাৰিতা
মদিছাৰ শৈলীত শাৰীখনক যিদৰে ভাঁ‌জ কৰা হয় ই অভ্যন্তৰ আৰু কঁকালৰ অংশক সুদৃঢ়ভাৱে ধৰি ৰাখি কঁকালৰ বিষ ৰোধ কৰে। 

 এই শাৰী পিন্ধাৰ আন এটা উপকাৰিতা হ’ল মদিছাৰ পিন্ধিলে সেই ভোক বা পিয়াহ অনুভৱ নহয়, যেন পেটী এডালে পেটটো টানকৈ ধৰি ৰাখিছে৷  অৱশ্য ই ডায়েটিঙৰ বাবে নিৰ্ধাৰিত নাছিল।  কেৱল উপবাসৰ সময়ত অনুষ্ঠানটোত মনোনিৱেশ নিশ্চিত কৰাটোৱেই ইয়াৰ উদ্দেশ্য আছিল।

যিহেতু এই শাৰীখন ভৰিৰ মাজত (কচ্চম) দৃঢ়ভাৱে সোমাই যায় গতিকে ই মহিলাসকলক অনুষ্ঠানৰ সময়ত বাথৰুমলৈ যোৱাৰ প্ৰয়োজনীয়তাৰ পৰা হাত সাৰিবলৈও সহায় কৰিছিল যিটো গ্ৰহণযোগ্য বুলি বিবেচিত হৈছিল।

## তথ্য সংগ্ৰহ

শ্ৰেণী:বস্ত্ৰ
প্ৰিয়া জিংগান

**প্ৰিয়া জিংগান** () এগৰাকী ভাৰতীয় সেনা বিষয়া আৰু লেডী কেডেট নং ১ আৰু ১৯৯৩ চনত ভাৰতীয় সেনাবাহিনীত নিযুক্তি পোৱা প্ৰথমটো গোটৰ ২৫ গৰাকী মহিলা বিষয়াৰ ভিতৰত ৰূপৰ পদক বিজয়ী।
## সেনা-বাহিনীত
প্ৰিয়া এগৰাকী আৰক্ষী বিষয়াৰ কন্যা হোৱাৰ বাবে তেওঁ প্ৰথমে ভাৰতীয় আৰক্ষী সেৱাত যোগদান কৰিব বিচাৰিছিল যদিও সেনাবাহিনীত যোগদান কৰিবলৈ অনুমতি দিবলৈ তদানীন্তন সেনা মুৰব্বী জেনেৰেল সুনিথ ফ্ৰান্সিছ ৰড্ৰিগেছলৈ চিঠি লিখিবলৈ সিদ্ধান্ত লয়। তেওঁৰ অনুৰোধ গ্ৰহণ কৰা হৈছিল আৰু ১৯৯২ চনত চেন্নাইৰ অফিচাৰ্ছ ট্ৰেইনিং একাডেমীত প্ৰশিক্ষণৰ বাবে তেওঁক মতা হয়। ১৯৯২ চনৰ ২১ ছেপ্টেম্বৰৰ পৰা আন ২৪ গৰাকী লেডী কেডেটৰ সৈতে প্ৰিয়াই সামৰিক প্ৰশিক্ষণ আৰম্ভ কৰে। ১৯৯৩ চনৰ ৬ মাৰ্চত প্ৰথম মহিলা পাঠ্যক্ৰমৰ ৰূপৰ পদক বিজয়ী হৈ স্নাতক ডিগ্ৰী লাভ কৰে৷ পদাতিক বেটেলিয়নত যোগদান কৰিবলৈ ইচ্ছা কৰিছিল যদিও তেওঁৰ অনুৰোধ সেনাই নাকচ কৰিছিল, কাৰণ তাৰ বাবে তেতিয়া তেনে কোনো ব্যৱস্থা নাছিল ৷ আইনৰ স্নাতক হোৱাৰ বাবে তেওঁ কৰ্পছৰ জাজ এডভোকেট জেনেৰেলত যোগদান কৰে। দহ বছৰ ধৰি জজ এডভোকেট জেনেৰেল বিভাগত তেওঁ অসংখ্য ক'ৰ্ট মাৰ্শ্বেল পৰিচালনা কৰি বিশিষ্ট সেৱা আগবঢ়োৱাৰ পিছত, মেজৰ প্ৰিয়াক সেৱাৰ চুক্তি অনুসৰি মেজৰ ৰেংকৰ পৰা ২০০৩ চনত অব্যাহতি দিয়া হয়৷ ভাৰতীয় সেনাবাহিনীত নাৰীক পুৰুষৰ সমানে স্থান দিয়াৰ বাবে প্ৰিয়াই সদায় জোৰদাৰ পোষকতা কৰি আহিছে৷ তেওঁ ভাৰতীয় সেনাবাহিনীৰ মহিলা লেফটেনেণ্ট সুস্মিতা চক্ৰৱৰ্তীৰ বিতৰ্কিত আত্মহত্যাৰ পিছত সেনাবাহিনীত মহিলাৰ অধিকাৰৰ বিষয়ে মাত মাতিছিল, য’ত তেতিয়াৰ সেনাবাহিনীৰ ভাইচ-চিফ অৱ আৰ্মী ষ্টাফ লেফটেনেণ্ট জেনেৰেল এছ পট্টাভিৰনে সেনাবাহিনীৰ মহিলাসকলৰ বিষয়ে কৰা অসংবেদনশীল মন্তব্যৰ বাবে ক্ষমা খুজিবলগীয়া হৈছিল। ভাৰতীয় সেনাৰ পৰা অব্যাহতি লোৱাৰ পিছত ভাৰতীয় সেনাবাহিনীৰ মহিলা বিষয়াক স্থায়ী কমিচন আৰু মহিলাই ইউনিটক কমাণ্ড দিয়াৰ পোষকতা সদায় কৰিছিল। তেওঁৰ মতামত ১৭ ফেব্ৰুৱাৰী ২০২০ তাৰিখে দ্য টাইমছ অৱ ইণ্ডিয়াত প্ৰকাশ পাইছিল আৰু আইন নিৰ্মাতাসকলে এই কথাটো গুৰুত্ব দিছিল। ভাৰতৰ উচ্চতম ন্যায়ালয়ে প্ৰিয়াই সেনাবাহিনীৰ পৰা অব্যাহতি লোৱাৰ ১৭ বছৰৰ পাছত ২০২০ চনৰ ফেব্ৰুৱাৰী মাহত ভাৰতীয় সেনাবাহিনীৰ ইউনিট কমাণ্ডৰ বাবে মহিলাক সম সুযোগ প্ৰদান কৰাৰ সপক্ষে ৰায়দান কৰে।
## পিছৰ জীৱন
অৱসৰৰ পিছত মেজৰ প্ৰিয়াই হাৰিয়ানা ন্যায়িক সেৱাত উত্তীৰ্ণ হৈছিল যদিও ন্যায়িক সেৱাত যোগদানৰ বিৰুদ্ধে কাম কৰিবলৈ সিদ্ধান্ত লয়। ইয়াৰ পিছত সাংবাদিকতা আৰু গণসংযোগত স্নাতক ডিগ্ৰী সম্পূৰ্ণ কৰি গেংটকত *ছিকিম এক্সপ্ৰেছ* নামৰ সাপ্তাহিক এখনৰ সম্পাদনাৰ দায়িত্ব লয়। ২০১৩ চনত তেওঁ *খট্ৰোঁ কে খিলাড়ি ছিজন ১*ৰ অন্যতম অংশগ্ৰহণকাৰী আছিল। ২০১৩ চনত তেওঁ ছানাৱাৰৰ লৰেন্স স্কুলত ইংৰাজী ভাষাৰ শিক্ষয়িত্ৰী আৰু হাউচ মিষ্ট্ৰেছ হিচাপে যোগদান কৰে। প্ৰিয়া জিংগানৰ বিবাহ লেফটেনেণ্ট কৰ্ণেল মনোজ মালহোত্ৰাৰ সৈতে হৈছে, যিয়ে পেপ টাৰ্ফ নামৰ এডভেঞ্চাৰ স্পৰ্টছ কোম্পানী এটা চলাই আছে ৷ ভাৰতৰ চণ্ডীগড়ত বাস কৰা এই দম্পতীহালৰ এজন পুত্ৰ, নাম আৰ্যমন। ২০২০ চনৰ আগষ্ট মাহত তেওঁ সাতগৰাকী মহিলা ছাত্ৰী আৰু দ্য লৰেন্স স্কুলৰ আন এগৰাকী মহিলা শিক্ষয়িত্ৰীৰ সৈতে আফ্ৰিকাৰ সৰ্বোচ্চ পৰ্বত মাউণ্ট কিলিমাঞ্জাৰো, ইয়াৰ শিখৰটো ইয়াৰ গুৰিৰ পৰা প্ৰায় ৪,৯০০ মিটাৰ(১৬,১০০ ফুট), আৰু সমুদ্ৰপৃষ্ঠৰ পৰা ইয়াৰ উচ্চতা ৫,৮৯৫ মিটাৰ(১৯,৩৪১ ফুট) আৰোহণ কৰে৷

২০১৮ চনৰ ফেব্ৰুৱাৰী মাহত ভাৰতৰ ৰাষ্ট্ৰপতি শ্ৰী ৰামনাথ কোবিন্দে ভাৰতৰ বিভিন্ন ক্ষেত্ৰত অৱদান আগবঢ়োৱা আন ১১২ গৰাকী বিশিষ্ট মহিলাৰ মাজত ভাৰতীয় সেনাবাহিনীত মহিলাৰ পথ প্ৰদৰ্শক হোৱাৰ বাবে মেজৰ প্ৰিয়া জিংগানক সম্বৰ্ধনা জনায়।

## তথ্য সূ্ত্ৰ

শ্ৰেণী:ভাৰতীয় নাৰী
শ্ৰেণী:জীৱিত ব্যক্তি
পূৰ্ণিমা হেমব্ৰাম

**পূৰ্ণিমা হেমব্ৰাম** () এগৰাকী ভাৰতীয় ট্ৰেক এণ্ড ফিল্ড এথলীট। ২০১৫ আৰু ২০১৭ এছিয়ান চেম্পিয়নশ্বিপত হেপ্টাথলনত ব্ৰঞ্জৰ পদক লাভ কৰে আৰু ২০১৮ এছিয়ান গেমছত চতুৰ্থ স্থান লাভ কৰে।
## পৰিচয়
হেমব্ৰাম ওড়িশাৰ ময়ুৰভঞ্জ জিলাৰ চাওতাল জনগোষ্ঠীৰ লোক। ১৯৯৩ চনত তেওঁৰ জন্ম হয়৷ দেউতাক আৰু মাকৰ নাম ক্ৰমে, দুখীয়া হেমব্ৰাম আৰু ধনীয়া হেমব্ৰাম৷ তেওঁৰ দুগৰাকী ভাতৃ, দুৰ্গা আৰু ডোমন আৰু এগৰাকী ভনী আছে, নাম চিংগো।
## শিক্ষা জীৱন
খেলৰ লগতে শিক্ষা গ্ৰহণৰ বাবে কলিংগ ইনষ্টিটিউট অৱ ছ’চিয়েল চাইন্স (KISS)ত তেওঁ স্নাতক ডিগ্ৰীৰ বাবে নাম ভৰ্তি কৰে৷

## খেলুৱৈ জীৱন
২০১৮ চনৰ এছিয়ান গেমছৰ আগছোৱা সময়ত তেওঁ আঁঠুৰ আঘাতত ভূগি আছিল আৰু তাৰ সুচিকিৎসাৰ বাবে কেন্দ্ৰীয় ক্ৰীড়া মন্ত্ৰালয়ক  অনুৰোধ কৰিছিল৷ কিন্তু, এই ক্ষেত্ৰত আশানুৰূপ সঁহাৰি নোপোৱাৰ কথা তেওঁ কয়৷
২০১৭ চনৰ ১৭ ছেপ্টেম্বৰত তুৰ্কমেনিস্তানৰ আছগাবাটত অনুষ্ঠিত ৫ম এছিয়ান ইনড'ৰ আৰু মাৰ্শ্বিয়েল আৰ্টছ গেমছত হেমব্ৰামে সোণৰ পদক লাভ কৰে। মহিলা পেন্টাথলন ইভেণ্টত পূৰ্ণিমা হেমব্ৰামে পাঁচটা ইভেণ্টৰ পৰা সৰ্বমুঠ ৪০৬২ পইণ্ট সংগ্ৰহ কৰি অকলশৰীয়াকৈ এই সোণৰ পদক লাভ কৰিছিল। আন্তৰ্জাতিক মহিলা হেপ্টাথলনত পূৰ্ণিমাই ব্ৰঞ্জৰ পদক অৰ্জন কৰে৷ এইটো তেওঁ লাভ কৰা প্ৰথমটো ছিনিয়ৰ আন্তঃৰাষ্ট্ৰীয় পদক।

## সন্মান
২০১৫ চনত হেমব্ৰামক ওড়িশাৰ মুখ্যমন্ত্ৰী বিজু পাটনায়কএ “বছৰৰ শ্ৰেষ্ঠ খেলুৱৈ’’ হিচাপে ঘোষণা কৰে আৰু তেওঁক ২ লাখ টকাৰ পুৰস্কাৰ দিয়া হয়। ২০১৭ চনত ২০১৭ চনৰ এছিয়ান এথলেটিকছ চেম্পিয়নশ্বিপৰ ঠিক আগে আগে ১ জুলাইত মুখ্যমন্ত্ৰী নবীন পাটনায়কে তেওঁক ৩ লাখ টকাৰ অনুদান দিছিল৷ৰাষ্ট্ৰীয় আৰু আন্তঃৰাষ্ট্ৰীয় ট্ৰেকত কৰা ৰেকৰ্ডৰ বাবে পূৰ্ণিমা হেমব্ৰামক ২০১৪ বৰ্ষৰ বাবে ২২ সংখ্যক একলব্য বঁটা দিয়া হয়। এই বঁটাত প্ৰশস্তি পত্ৰৰ লগতে ২ লাখ টকাৰ নগদ পুৰস্কাৰ আগবঢ়োৱা হয়৷

## তথ্যসূত্ৰ

শ্ৰেণী:ভাৰতীয় নাৰী
শ্ৰেণী:ভাৰতৰ ক্ৰীড়াবিদ
শ্ৰেণী:জীৱিত ব্যক্তি
শ্ৰেণী:মহিলা খেলুৱৈ
সন্তদাস কাঠিয়াবাবা

**সন্তদাস কাঠিয়াবাবা** (১০ জুন ১৮৫৯ – ৮ নৱেম্বৰ ১৯৩৫) পূৰ্বশ্ৰম নাম তাৰাকিশোৰ চৌধুৰী ১৯ শতিকাৰ একজন বিশিষ্ট ভাৰতীয় বাঙালী যোগী, দাৰ্শনিক আৰু ধৰ্মগুৰু আৰু ১৯ শতিকাৰ বেদান্ত দ্বৈতবাদী ৰামদাস কাঠিয়াবাবাৰ প্ৰধান শিষ্য আছিল। এজন নিম্বৰ্ক দাৰ্শনিক, ধৰ্মগুৰু, নিম্বৰ্ক বৈষ্ণৱ আৰু হিন্দু ধৰ্মৰ প্ৰধান মহন্ত এজন আধ্যাত্মিক নেতা। নিম্বাৰ্ক কমিউনিটিৰ ৫৫ নং আচাৰ্য গুৰু পৰমপাৰা, কুম্ভমেলাৰ প্ৰাক্তন সভাপতি মহন্ত। নিম্বৰকা মন্দিৰ আৰু আশ্ৰমৰ প্ৰতিষ্ঠাপক আৰু বিশ্বৰ সকলো দেশতে নিম্বৰকা ভৱধৰাৰ পুনৰুজ্জীৱনৰ বাবে এজন পুৰোহিতৰ ব্যক্তিত্ব আছিল।

## জীৱনী
শ্ৰীশ্ৰী ১০৮ স্বামী সন্তদাসজী কঠিয়া বাবাজী মহাৰাজৰ চমু জীৱনী ব্ৰজ বিদেহী মহন্ত বৈষ্ণৱ চতু সম্প্ৰদয় শ্ৰী মহন্ত শ্ৰী শ্ৰী ১০৮ স্বামী সন্তদাসজী কঠিয়া বাবাজী মহাৰাজ বৈষ্ণৱ সমাজৰ এক স্মৰণীয় নাম।মহকুমা, বৰ্তমান হাবিগঞ্জ জিলা) লখাই উপজিলা হাওৰ অঞ্চল বামাই গাঁও আছিল সম্বন্ত জমিদাৰ ব্ৰাহ্মণ চৌধুৰীৰ পৰিয়ালত জন্ম। তেওঁৰ পিতৃৰ নাম শ্ৰীহৰকিশোৰ চৌধুৰী আৰু মাতৃৰ নাম শ্ৰীগিৰিজসুন্দৰী দেৱী। সন্তদাসজীৰ আগমন (জন্ম) হৈছিল ১৮৫৯ চনৰ ১০ জুন শুকুৰবাৰে। ১২৬৬ বঙাবদে ২৮ তাৰিখ জয়স্ত্য, পুণ্য তিথিৰ দিনা জয়ন্তী শুক্লা দশমী দশহৰা। তেওঁৰ পিতৃ এজন মেধাৱী পুৰুষৰ লগতে এজন পৰম বিশুদ্ধ বৈষ্ণৱ আছিল। এজন পিতৃৰ এই দুটা গুণে সন্ত সন্তদাসজী বাবাজী মহাৰাজৰ জীৱনত সম্পূৰ্ণৰূপে প্ৰভাৱ পেলাইছিল।
## ধৰ্মীয় চিন্তাধাৰা
শ্ৰীশ্ৰী ১০৮ স্বামী সন্তদাসজী কঠিয়া বাবাজী মহাৰাজৰ জীৱন লীলামৃত। ছাত্ৰ জীৱনে ব্ৰাহ্মণ্যবাদৰ প্ৰতি আকৰ্ষিত হৈছিল।শৈশৱৰ পৰাই তেওঁ চিন্তাশীল আৰু অনুসন্ধিৎসু আছিল। তেওঁ আধ্যাত্মিকতা আৰু ধৰ্মৰ প্ৰতি বিশেষভাৱে আগ্ৰহী আছিল। প্ৰথম বৰ্ষৰ শ্ৰেণীত পঢ়ি থকা সময়তে হিন্দু ধৰ্ম ত্যাগ কৰি একেশ্বৰবাদী হৈ পৰে। আগতে তেওঁ হৰিষৱ আৰু কীৰ্তনত উপস্থিত আছিল আৰু কীৰ্তনৰ সময়ত তেওঁ অতি আৱেগিক হৈ পৰিছিল আৰু তেওঁক স্পৰ্শ কৰিলে দেউতাকো উত্তেজিত হৈ পৰিছিল। যোগী সমাজে অৰ্জন কৰা সন্তদাসজীৰ সাধনা শক্তি। কিন্তু তেওঁ সাধনাৰ বিষয়টো কাৰো আগত প্ৰকাশ কৰা নাছিল। তেওঁ ৰাতি সাধনা-ভজন কৰিছিল। এই সময়ত বহু ফৈদৰ অন্তত সন্তদাসজী মহাৰাজে কৰ্তব্যবোধ আৰু পৈতৃক নিৰ্দেশনাৰে পণ্ডিতসকলৰ ব্যৱস্থা গ্ৰহণ কৰি হিন্দু সমাজৰ ক্ষতিপূৰণ দিলে।
## লিখিত পাঠ্য
* কৰা বেদান্ত দৰ্শন। 
* পতঞ্জলৰ দৰ্শন। 
* শ্ৰী ১০৮ স্বামী ৰামদাস কঠিয়া বাবাজীৰ জীৱন-চৰিত্ৰ * অন্যান্য কিতাপ ইত্যাদি।
## আলোকচিত্ৰ

Image:Santadas Kathiababa Kumbh Mela President Yogi (1859-1935).jpg|সন্তদাস কথিয়াবাবা কুম্ভ মেলাৰ সভাপতি মহন্ত
Image:Nimbarka Ashram.jpg|সন্তদাস কাঠিয়াবাবা প্ৰতিষ্ঠা কৰা বাংলাদেশৰ নিম্বাৰ্ক আশ্ৰম চিলেট।
চিত্ৰ:Tara Kishore Chowdhury.jpg|সন্তদাস কঠিয়াবাবা পূৰ্বশ্ৰম ৰাজ্যৰ তাৰাকিশোৰ চৌধুৰী মহাশয়

## শেষ জীৱন
১৯৩৫ চনত তেওঁ সাধমলৈ যাত্ৰা কৰে। বৃন্দাবন কঠিয়া বাবা কা স্থান আশ্ৰম, ভাৰত।
## আৰু চাওক
* ৰামকৃষ্ণ পৰমহংস
## তথ্যসূত্র
*
*
*
*
*
*
*
*
*
*
*
*

## বাহ্যিক সংযোগ

শ্ৰেণী:ভাৰতৰ ধৰ্মীয় গুৰু
শ্ৰেণী:বঙালী ব্যক্তি
শ্ৰেণী:ভক্তি আন্দোলন
জোখ-মাপৰ হিচাপ

## গোটা বস্তুৰ গণনা
### অসমীয়া পদ্ধতি
*২ টা = ১ যোৰ 
*৪ টা = ১ গণ্ডা / অঁৰা 
*২০ গণ্ডা / অঁৰা = ১ পোণ 
*৫ গণ্ডা = ১ কুৰি 
*৪ কুৰি = ১ পোণ 
*১৬ পোণ = ১ কাওণ

## পাণৰ হিচাপ
*২ খিলা = ১ যোৰ / হলা 
*২০ খিলা = ১ মুঠা / গুচি 
*২০ মুঠা / গুচি = ১ টা / ১ গোট 

## এড়ি মুগাৰ হিচাপ
*৪ টা = ১ অঁৰা / গণ্ডা 
*১৬ আঁৰা = ১ পোণ 
*২০ আঁৰা = ১ শ 
*২০ শ = ১ হাজাৰ 

## সময়ৰ জোখ
*১ মিনিট = ৬০ ছেকেণ্ড 
*১ ঘণ্টা = ৬০ মিনিট = ৩৬০ ছেকেণ্ড 
*১ দিন = ২৪ ঘণ্টা = ১,৪৪০ মিনিট = ৮৬,৪০০ ছেকেণ্ড 
*১ সপ্তাহ = ৭ দিন = ১৬৮ ঘণ্টা = ১০,০৮০ মিনিট = ৬,০৪,৮০০ ছেকেণ্ড 
*১ মাহ = ৩০ দিন = ৪ সপ্তাহ (প্ৰায়) = ৭২০ ঘণ্টা = ৪৩,২০০ মিনিট = ১,৮১,৪৪,০০০ ছেকেণ্ড 
*১ মিলিছেকেণ্ড = ১ ছেকেণ্ডৰ ১০০ ভাগৰ এভাগ 
*১ মাইক্ৰোছেকেণ্ড = ১ ছেকেণ্ডৰ ১০ লাখ ভাগৰ এভাগ 
*১ নেনোছেকেণ্ড = ১ ছেকেণ্ডৰ ১০০ কোটি ভাগৰ এভাগ 
*১ পিকোছেকেণ্ড - ১ ছেকেণ্ডৰ ১ লাখ কোটি ভাগৰ এভাগ।

## তথ্যসূত্ৰ

শ্ৰেণী:জোখ-মাখ
গীতা (অভিনেত্ৰী)

**গীতা** এগৰাকী ভাৰতীয় অভিনেত্ৰী, যিয়ে মালয়ালম, তামিল, কানাড়া, তেলেগু আৰু হিন্দী ছবিত অভিনয় কৰিছে। তামিল ছবি *বৈৰৱী*ত তেওঁ অভিনেতা ৰজনীকান্তৰ ভগ্নী হিচাপে অভিনয় জীৱনত আত্মপ্ৰকাশ কৰে। তাৰ পিছৰ পৰা তেওঁ দক্ষিণ ভাৰতৰ সকলো প্ৰধান ভাষাৰ ২০০ৰো অধিক ছবিত অভিনয় কৰিছে আৰু কেইখনমান হিন্দী ছবিত অভিনয় কৰিছে। দক্ষিণ ভাৰতীয় টেলিভিছন ধাৰাবাহিকতো অভিনয় কৰে। গীতাই দুটাকৈ 
দক্ষিণ ফিল্মফেয়াৰ বঁটা আৰু কেৰালা ৰাজ্যিক চলচ্চিত্ৰ বঁটা, কৰ্ণাটক ৰাজ্যিক চলচ্চিত্ৰ বঁটা লাভ কৰিছে।
## কৰ্মজীৱন
গীতাই ১৯৭৮ চনৰ তামিল ছবি *বৈৰৱী*ৰ জৰিয়তে নাম ভূমিকাত অভিনয় কৰি চলচ্চিত্ৰত প্ৰৱেশ কৰিছিল; তাত তেওঁ ৰাজনীকান্তৰ ভগ্নীৰ চৰিত্ৰত অভিনয় কৰিছিল। সপ্তম শ্ৰেণীত পঢ়ি থকাৰ সময়তে তেওঁক সেই ছবিখনৰ বাবে নিৰ্বাচিত কৰা হৈছিল। পিছত চিনেমা কেৰিয়াৰত মনোনিৱেশ কৰিবলৈ তেওঁ পঢ়া-শুনা বন্ধ কৰি দিয়ে। এজন নক্সাল বিপ্লৱী *কে অজিতা*ৰ জীৱনৰ ওপৰত আধাৰিত ১৯৮৬ চনৰ মালয়ালম ছবি *পাঞ্চাগ্নি*ত ইন্দিৰাৰ চৰিত্ৰত কৰা অভিনয়ক   “দ্যা হিন্দু’’ কাকতত উচ্চ প্ৰশংসিত হৈছিল আৰু "মালয়ালম চিনেমাৰ অন্যতম উল্লেখযোগ্য নায়িকা" বুলি বৰ্ণনা কৰা হৈছিল৷ সেই বছৰতে তেওঁৰ আৰু অধিক মালয়ালম মুক্তি হৈছিল; যেনে, *সুখামো দেৱী*, *ক্ষমিচু এননোৰু ভাক্কু*, *আৱনাজী*, *গীথাম (চলচ্চিত্ৰ )* আদিয়ে তেওঁক মালয়ালম চিনেমাৰ জনপ্ৰিয় অভিনেত্ৰী কৰি তুলিছিল৷ ১৯৮৯ চনত *অৰু বড়ক্কান বীৰগাথা*ৰ বাবে দ্বিতীয় শ্ৰেষ্ঠ অভিনেত্ৰীৰ ৰাজ্যিক বঁটা লাভ কৰে। তেওঁৰ উল্লেখযোগ্য অভিনয়ৰ অধিকাংশই মামুটি আৰু মোহনলালৰ সৈতে আছিল।

তেওঁ কেইখনমান উল্লেখযোগ্য কানাড়া চিনেমা ৰাজকুমাৰ, অনন্ত নাগ, বিষ্ণুবৰ্ধন আৰু অম্বৰীশৰ সৈতে কৰিছিল। তেওঁৰ কিছুমান উল্লেখযোগ্য চিনেমা হ’ল ধ্ৰুৱ থাৰে, দেৱতা মনুষ্য, অনুৰাগ আৰালিথু, শ্ৰুতি চেৰিদাগা আৰু ৰাজকুমাৰৰ সৈতে আকাস্মিকা। আন আন ছবিসমূহ হ’ল এৰাদু ৰেখেগালু, মাৰেয়াদা মাণিক্য, মৃগালয়া, বীৰাধি বীৰা, মিথিলেয়া সীথায়ৰু, নেনাপিনা দোনি, বৈৰৱী, শিৱ মেচ্চিদা, গিৰি বালে, ৰমন্না শমন্না, গুণ্ডা গুৰু, নিগুদা ৰহস্যা, ৰামপুৰাদা ৰাভা, প্ৰচন্দ কুল্লা, হ্ৰুদয়া পল্লৱী, দাদা, আৰাধনে, শাবৰীমালে স্বামী অয়্যাপ্পা আৰু অৰুণা ৰাগা। অম্বৰীশৰ সৈতে এক সফল ৰোমান্টিক যুটি গঠন কৰে আৰু তেওঁৰ সৈতে পোন্ধৰখনতকৈও অধিক চিনেমাত অভিনয় কৰে।

গীতাই কে বালাচন্দৰৰ পৰিচালনাত *কাই আলাভু মনছু* আৰু *এংগিৰিন্ধো ভানথাল*ৰ দৰে তামিল ধাৰাবাহিকতো অভিনয় কৰিছিল। তামিল ধাৰাবাহিক যেনে *কথা কথায়াম কৰণামাম* আৰু শেহতীয়াকৈ ৰজাকুমাৰীত অভিনয় কৰিছিল, য’ত তেওঁ ছান টিভিত প্ৰচাৰিত ৰম্য কৃষ্ণনৰ মাতৃৰ চৰিত্ৰত অভিনয় কৰিছিল।

কে বিশ্বনাথৰ সাগৰ সংগমমত ‘ভে ভেলা গোপেমমালা’ গীতটোৰ বাবে কমল হাছানৰ নৃত্য সংগী হিচাপে সহযোগ কৰিছিল।
## ব্যক্তিগত জীৱন
১৯৯৭ চনত তেওঁ আমেৰিকাৰ চিপিএ আৰু ভাৰতীয় চাৰ্টাৰ্ড একাউণ্টেণ্ট ৱাছান থাট্টামৰ সৈতে বিবাহপাশত আবদ্ধ হয়। এই দম্পতীহালে নিউ জাৰ্চিত থাকে, য’ত ৱাছান এজন ব্যৱসায়িক প্ৰচাৰক আৰু নিগমৰ উপদেষ্টা। এই দম্পতীহালৰ এজন পুত্ৰ আছে যাৰ জন্ম হৈছিল ১৯৯৯ চনত।

বিবাহৰ পিছত ১৯৯৮ চনৰ পৰা ২০০২ চনলৈকে অভিনয়ৰ পৰা বিৰতি লয়। ২০০৩ চনত অভিনয়ৰ ক্ষেত্ৰলৈ ঘূৰি আহে আৰু নুভভোস্তানেণ্টে নেনোদ্দান্তনা, অক্কাডু, পৌৰ্ণামী, উনাক্কুম এনাকুম, সন্তোষ সুব্ৰমণিয়াম, আজগিয়া তামিল মগান আৰু মাষ্টাৰছ আদি ছবিত নায়কৰ মাতৃৰ দৰে চৰিত্ৰত অভিনয় কৰি আছে।

## তথ্য সূ্ত্ৰ

শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
বসন্তী হেমব্ৰাম

**বসন্তী হেমব্ৰাম** (ইংৰাজী: Basanti Hembram) বিজু জনতা দলক প্ৰতিনিধিত্ব কৰা এগৰাকী ভাৰতীয় ৰাজনীতিবিদ। ২০১৯ চনত তেওঁ ওড়িশাৰ কাৰাঞ্জিয়াৰ পৰা ৮৭৬৩ টা ভোটত জয়ী হৈ বিধানসভাৰ সদস্য হিচাপে নিৰ্বাচিত হয়। ইয়াৰ পূৰ্বে ২০০৯ চনৰ বিধানসভা নিৰ্বাচনত কাৰাঞ্জিয়া বিধান সভা সমষ্টিৰ পৰা বসন্তী হেমব্ৰামে বিজয় নাইকৰ হাতত পৰাস্ত হৈছিল। ২০২১ চনৰ জানুৱাৰী মাহত কদামোদকা গাঁৱৰ গাঁওবাসীয়ে তেওঁৰ গাড়ী ৰখাই অঞ্চলটোত হাতীয়ে কৰা ক্ষয়-ক্ষতি পৰিদৰ্শন কৰিবৰ বাবে ৭ কিলোমিটাৰ খোজ কাঢ়িবলৈ বাধ্য কৰাইছিল। কিন্তু পিছত তেওঁ কয় যে তেওঁ নিজেই ৰৈ সমস্যাসমূহৰ বিষয়ে সোধা-পোছা কৰিছিল আৰু জানিবলৈ বিচাৰিছিল।

## তথ্য সংগ্ৰহ

শ্ৰেণী:ভাৰতীয় ৰাজনীতিবিদ
শ্ৰেণী:মহিলা ৰাজনীতিবিদ
ৰাণী মূৰ্মু

**ৰাণী মূৰ্মু** () এগৰাকী ভাৰতীয় চাঁওতালি লেখিকা। ২০১৮ চনত *হপন মায়ক কুকমু* গ্ৰন্থৰ বাবে তেওঁ সাহিত্য অকাডেমীৰ যুৱপুৰাস্কৰ বঁটা লাভ কৰে।

## প্ৰাথমিক জীৱনৰ শিক্ষা
১৯৮৮ চনত তেওঁ জামছেদপুৰৰ দেৱঘোৰাত সীতা মূৰ্মু আৰু বধৰাই মূৰ্মুৰ ঘৰত জন্মগ্ৰহণ কৰিছিল। ২০১১ চনত ৰাঁচী বিশ্ববিদ্যালয়ৰ পৰা ৰাজনীতি বিজ্ঞানত স্নাতক ডিগ্ৰী লাভ কৰে। তেওঁৰ পিতৃ বুধৰাই মূৰ্মুৱে ২০১০ চনত স্বৰ্ণৰেখা প্ৰকল্পৰ পৰা অৱসৰ গ্ৰহণ কৰে।

## লেখাৰ কেৰিয়াৰ
ছ’চিয়েল মিডিয়াৰ সৈতে জড়িত হোৱাৰ বাবেই তেওঁ লিখাৰ প্ৰতি আগ্ৰহী হৈ পৰিছিল বুলি ৰাণীয়ে প্ৰকাশ কৰিছে। আৰম্ভণিতে তেওঁ ফেচবুকত ইতিবাচক চিন্তাৰ ওপৰত সৰু সৰু মন্তব্য লিখিছিল। অনুগামীসকলে তেওঁক প্ৰশংসা আৰু উৎসাহিত কৰিবলৈ ধৰাৰ লগে লগে তেওঁ লেখাক গুৰুত্বসহকাৰে ল’বলৈ ধৰিলে আৰু গল্প ৰচনা কৰিবলৈ আৰম্ভ কৰিলে। গল্পৰ সমান্তৰালকৈ কবিতাও ৰচনা কৰিছিল। অৱশ্যে ৰাণীয়ে স্বীকাৰ কৰে যে তেওঁৰ লেখাত গল্প কথনৰ প্ৰতি আগ্ৰহ অধিক। তেওঁৰ মতে গল্প কথন তেওঁলোকৰ জনজাতীয়সকলৰ মাজত এক মৌখিক পৰম্পৰা হিচাপে চলি আহিছে আৰু ই যোগাযোগৰ এক ফলপ্ৰসূ পদ্ধতি। গীত আৰু কবিতাও জনজাতীয় সংস্কৃতিৰ অবিচ্ছেদ্য অংগ হ’লেও ইয়াত আখ্যানমূলক উপাদানৰ অভাৱ। দুয়োটা ধাৰাৰে নিজা নিজা সুকীয়া তাৎপৰ্য্য আছে, সেয়ে হ'লেও ৰাণীয়ে গল্প কথনকে অগ্ৰাধিকাৰ দি আহিছে কাৰণ এই কামে তেওঁক আকৰ্ষণীয়ভাৱে বাৰ্তা প্ৰেৰণ কৰিবলৈ সুযোগ দিয়ে।
## তথ্যসূত্ৰ

শ্ৰেণী:চাঁওতালি ব্যক্তি
শ্ৰেণী:সাহিত্যিক
বীৰবাহা হান্সদা

বীৰবাহা হান্সদা এগৰাকী ভাৰতীয় ৰাজনীতিবিদ আৰু প্ৰাক্তন অভিনেত্ৰী যি বৰ্তমান আত্মসহায়ক গোট আৰু আত্মনিয়োগৰ কেবিনেট মন্ত্ৰী আৰু পশ্চিম বংগ চৰকাৰৰ বন আৰু গ্ৰাহক পৰিক্ৰমাৰ ৰাজ্যিক মন্ত্ৰী হিচাপে কাৰ্যনিৰ্বাহ কৰি আছে। তেওঁ পশ্চিম বংগ চৰকাৰৰ বন ৰাজ্য মন্ত্ৰী আৰু গ্ৰাহক পৰিক্ৰমা বিভাগৰ ৰাজ্যিক মন্ত্ৰী আৰু ঝাৰগ্ৰাম সমষ্টিৰ বিধানসভাৰ সদস্য।এগৰাকী অভিনেত্ৰী হিচাপে হান্সদাই প্ৰধানকৈ চাঁওতালি ভাষাৰ ছবিত অভিনয় কৰাৰ লগতে বাংলা আৰু হিন্দী ভাষাৰ কেইখনমান ছবিত অভিনয় কৰিছে।

## প্ৰাথমিক জীৱন
হান্সদাই ভাৰতৰ পশ্চিম বংগ ৰাজ্যৰ আংকৰো গাঁৱৰ এটা চাঁওতাল পৰিয়ালত জন্মগ্ৰহণ কৰিছিল। তেওঁৰ পিতৃ প্ৰয়াত নৰেন হান্সদা ঝাৰখণ্ড পাৰ্টিৰ (নৰেন) প্ৰতিষ্ঠাপক আছিল। তেওঁৰ পিতৃ আৰু মাতৃ চুনীবালা হান্সদা পশ্চিম বংগ বিধানসভা সমষ্টিৰ সদস্য আছিল। হান্সদাই নিৰ্বাচনত অংশগ্ৰহণ কৰিছিল। 

তেওঁ ঘাটশিলা মহাবিদ্যালয়ৰ পৰা উচ্চতৰ মাধ্যমিক শিক্ষা সমাপ্ত কৰি, কলিকতা বিশ্ববিদ্যালয়ৰ পৰা স্নাতক ডিগ্ৰী লাভ কৰিছিল। হান্সদাই সৰুৰে পৰাই অভিনয় কৰিবলৈ আৰম্ভ কৰিছিল।

## কৰ্মজীৱন
অভিনেত্ৰী আৰু প্ৰযোজক প্ৰেম মাৰ্ডিৰ সৈতে হান্সদাই কাম কৰিবলৈ আৰম্ভ কৰিছিল। তেওঁ অভিনয় কৰা ২০০৮ চনৰ প্ৰথমখন চলচ্চিত্ৰ আছিল আদো আলোম আছো আ'। অভিনয়ৰ জৰিয়তে তেওঁ প্ৰশংসা লাভ কৰিছিল। আন আন ছবিসমূহৰ ভিতৰত আছে 'আচ্ছা থিক গিয়া, আছ তানহে এনা আমৰে, আমগে শাৰী দুলাৰিয়া (২০১২), টোডে সুতম (২০১৩), জুপুৰ জুলি, আলম ৰেজিনিয়া সকম সিন্দুৰ (২০১৩), জৱাই ওৰা বংগাই চাপাল কিডিং (২০১৪), মলং আৰু ফুলমনি। তেওঁ কেইবাটাও গীত আৰু মিউজিক ভিডিঅ’ত কাম কৰি আহিছে। যেনেঃ ‘এ না মচলা বাহা’ (২০১৪), ‘এ ডোগৰ না’ (২০১৪), ‘চাগ চো চান্দো’ (২০১৪) আৰু ‘গৰম শাড়ী শাড়ী’। ২০২১ চনৰ পশ্চিম বংগ বিধানসভাৰ নিৰ্বাচনত ঝাৰগ্ৰাম (বিধান সভা সমষ্টি)ৰ পৰা এআইটিচিৰ প্ৰাৰ্থী হিচাপে হান্সদাই জয়লাভ কৰিছিল। 

## বঁটাসমূহ
* ২০০৮ চনৰ পৰা ২০১২ চনলৈ চাঁওতালি ফিল্মফেয়াৰ বঁটা লাভ কৰিছিল। 

* RASCA বঁটা। 

* শেহতীয়াকৈ তেওঁৰ ছবি ফুলমনিয়ে দিল্লী আন্তঃৰাষ্ট্ৰীয় চলচ্চিত্ৰ প্ৰতিযোগিতা, ২০১৮ত ১২২ নম্বৰ স্থান লাভ কৰিছিল।

* পশ্চিম বংগৰ মুখ্যমন্ত্ৰী মমতা বেনাৰ্জীৰ পৰা অভ্যৰ্থনা প্ৰাপক (২০১৯)
## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:পশ্চিম বংগৰ ৰাজ্যিক কেবিনেট মন্ত্ৰীসকল
শ্ৰেণী:পশ্চিম বংগৰ ৰাজনীতিত মহিলা
শ্ৰেণী:চাঁওতালি ব্যক্তি
শ্ৰেণী:পশ্চিমবংগ তৃণমূল কংগ্ৰেছৰ ৰাজনীতিবিদ
শ্ৰেণী:ঝাৰগ্ৰাম জিলাৰ লোক
শ্ৰেণী:ঝাৰখণ্ড পাৰ্টিৰ (নৰেন) ৰাজনীতিবিদ
শ্ৰেণী:পশ্চিম বংগৰ বিধায়কৰ ২০২১-২০২৬
কবছা

কাবছা (আৰবী: كبسة kabsah) বা makbūs/machbūs (مكبوس/مچبوس উপসাগৰীয় pron.: [mɑtʃˈbuːs]) হৈছে য়েমেনৰ পৰা উৎপত্তি হোৱা আৰব মিশ্ৰিত চাউলৰ খাদ্য। ইয়াক সাধাৰণতে আৰব উপদ্বীপৰ সকলো দেশতে জাতীয় খাদ্য হিচাপে গণ্য কৰা হয়। ইয়াক দক্ষিণ ইৰাণ আৰু পেলেষ্টাইনৰ গাজাৰ দৰে অঞ্চলতো পোৱা যায়।
## ব্যুৎপত্তি
কাবছা হৈছে চৌদি আৰৱৰ জাতীয় খাদ্য,আৰবী চাউলৰ খাদ্যৰ ভিতৰত ই অন্যতম। সোৱাদযুক্ত কাবছা চাউলৰ ওপৰত কুকুৰা মাংসৰ টুকুৰাবোৰ গোল্ডেন ব্ৰাউন কৰি ৰান্ধী  পাইনৰ বাদাম আৰু সোণালী কিচমিচেৰে সজাই তোলা হয় । ই মধ্যপ্ৰাচ্যৰ বহু দেশৰ এটা ক্লাছিক ৰেচিপি। উষ্ণ মছলাযুক্ত চাউলৰ ওপৰত পৰিবেশন কৰা কোমল কুকুৰা মাংস, ইলাচি, ডালচেনি, ধনীয়া, ক’লা চূণ আৰু হালধীৰেৰ ই অতি সোৱাদযুক্ত। 
পৰম্পৰাগতভাৱে কবছা ডাঙৰ বাচনত পৰিবেশন কৰা হয় আৰু সোঁহাতেৰে খোৱা হয়।
কাবছা হৈছে আচৰিত ধৰণৰ সোৱাদযুক্ত চাউলৰ খাদ্য যিটো কুকুৰা, গো-মাংস বা মেৰ পোৱালিৰ মাংসৰেও সৈতে বনাব পাৰি। ই আৰব উপদ্বীপৰ এটা পাত্ৰৰ সুগন্ধি ধানৰ পোলাও।
সোৱাদযুক্ত চাউল আৰু চিকেন কাবাব খাই থকাৰ দৰেই, সকলোবোৰ একেটা পাত্ৰতে বনোৱা। বন্ধৰ দিনত আৰু যিকোনো উৎসৱৰ বতৰত কিচমিচ আৰু বাদামৰ সৈতে পৰিবেশন কৰা এটা বিদেশী চৌদি চাউলৰ খাদ্য।
এই নামটো কাবাছা (আৰবী: كبس) শব্দৰ পৰা আহিছে, যাৰ আক্ষৰিক অৰ্থ হৈছে টিপি বা চেপি লোৱা, ইয়াৰ দ্বাৰা ৰন্ধা-বঢ়াত ব্যৱহৃত কৌশলৰ ইংগিত পোৱা যায় য'ত উপাদানসমূহ সকলো এটা পাত্ৰত (বা "চেপি থোৱা") ৰন্ধা হয়।
## উপাদানসমূহ

এই খাদ্য, যাৰ বহুতো ভিন্নতা আছে । ইয়াক চাউল (সাধাৰণতে বাছমতী), মাংস, শাক-পাচলি আৰু মছলাৰ মিশ্ৰণেৰে তৈয়াৰ কৰা হয়।

প্ৰি-মিক্সড কবছা মছলা এতিয়া কেইবাটাও ব্ৰেণ্ৰড নামত উপলব্ধ। এইবোৰে প্ৰস্তুতিৰ সময় কমায়, কিন্তু পৰম্পৰাগত কাবছাৰ পৰা পৃথক সোৱাদ থাকিব পাৰে। কবছাত ব্যৱহাৰ কৰা মছলাবোৰ ইয়াৰ সোৱাদৰ বাবে বহুলাংশে দায়ী; মচলাবোৰ সাধাৰণতে ক'লা জলকীয়া, লৱণ, ইলাচি, কেশৰ, দালচেনি, ক'লা চূণ, তেজপাত আৰু জাইফলেৰে গুড়ি কৰি লোৱা হয় ।

মছলাবোৰৰ লগত থকা প্ৰধান উপাদানটো হ’ল মাংস। ব্যৱহাৰ কৰা মাংস সাধাৰণতে কুকুৰা, ছাগলী, ভেৰা ছাগলীৰ পোৱালি, উট, গো-মাংস, মাছ বা মিছা মাছ। কুকুৰাৰ গোটা কুকুৰা ব্যৱহাৰ কৰা হয়।

মছলা, চাউল আৰু মাংস আলমণ্ড, পাইন বাদাম, বাদাম, পিঁয়াজ আৰু খিচমিচেৰে ইয়াৰ পৰিমান বৃদ্ধি কৰিব পাৰি। এই খাদ্য়বিধ হাছু (আৰবী: حشو)ৰে সজাই গৰমে ডাককুছ (আৰবী: دقّوس)ৰ সৈতে পৰিবেশন কৰিব পাৰি, যিটো ঘৰতে বনোৱা আৰবী টমেটো চচ।
## ৰন্ধা পদ্ধতি

কাবছাৰ বাবে মাংস বিভিন্ন ধৰণে ৰান্ধিব পাৰি। মাংস প্ৰস্তুত কৰাৰ এটা জনপ্ৰিয় পদ্ধতিক মাণ্ডী বুলি কোৱা হয়। এই প্ৰাচীন কৌশলটো হাদ্ৰমাউটৰ পৰাই উৎপত্তি হৈছে আৰু ইয়াত এক প্ৰকাৰৰ মাটিৰ অভেন জড়িত হৈ থাকে য'ত মাটিৰ দ গাঁত এটাত পুৰা মাংস  কৰা হয় আৰু তাৰ পিছত মাংস সিজোৱাৰ সময়ত ঢাকি দিয়া হয়। কবছাৰ বাবে মাংস প্ৰস্তুত কৰি পৰিবেশন কৰাৰ আন এটা উপায় হ’ল মাথবি, য’ত জ্বলি থকা জুইকুৰাৰ ওপৰত ৰখা চেপেটা শিলত জুতি লোৱা মাংস পুৰা হয়। তৃতীয় কৌশল মাদঘুতত মাংসখিনি প্ৰেচাৰ কুকাৰত ৰান্ধি লোৱা হয়। এই সকলোবোৰ কৌশল য়েমেনৰ পৰাই উদ্ভৱ হৈছে।

## এয়াও চাওক
*আৰব খাদ্য
*মাণ্ডি
*চৌদি আৰৱৰ জাতীয় প্ৰতীক
## তথ্যসূত্ৰ

শ্ৰেণী:খাদ্য
শ্ৰেণী:কাবছা
আমনা শ্বৰীফ

**আমনা শ্বৰীফ** (), জন্ম: ১৬ জুলাই ১৯৮২ চন, এগৰাকী ভাৰতীয় টেলিভিছন অভিনেত্ৰী, যিয়ে *কহিঁ তো হোগা* ধাৰাবাহিকত কাশিছ, *হোংগে জুদা না হম*ত মুস্কান আৰু *কছৌটি জিন্দাগী কী ২* ত কমলিকা চৌবে বাসুৰ চৰিত্ৰত অভিনয় কৰি দৰ্শকৰ মাজত পৰিচিত হৈছে। তদুপৰি তেওঁ কেইখনমান হিন্দী আৰু এখন তামিল ছবিতো অভিনয় কৰিছিল৷
## জন্ম আৰু শিক্ষা
আমনাৰ ১৯৮২ চনৰ ১৬ জুলাইত জন্ম হয়। তেওঁৰ পিতৃ মুম্বাইৰ মহাৰাষ্ট্ৰৰ বাসিন্দা আৰু ভাৰতীয় আনহাতে তেওঁৰ মাতৃ পাৰ্চী-বাহৰেইন মূলৰ। তেওঁ বান্দ্ৰাৰ ছেইণ্ট এন্নেছ হাইস্কুলত অধ্যয়ন কৰিছিল।
## ব্যক্তিগত
২০১২ চনত আমনা শ্বৰীফে প্ৰকাশ কৰিছিল যে, তেওঁৰ শৈশৱৰ পৰাই এক্ৰ'ফ'বিয়া অৰ্থাৎ উচ্চতাৰ প্ৰতি ভয়, আছে। প্ৰায় এবছৰ ধৰি যোগাযোগ থকাৰ পিছত শ্বৰীফে ২০১৩ চনৰ ২৭ ডিচেম্বৰত তেওঁৰ ছবিৰ বিতৰকৰ পৰা প্ৰযোজকলৈ পৰিণত হোৱা প্ৰেমিক অমিত কাপুৰৰ সৈতে বিবাহপাশত আবদ্ধ হয়। ২০১৫ চনৰ ২ ছেপ্টেম্বৰত এই দম্পতীহালৰ প্ৰথম সন্তান আৰেইন নামৰ ল'ৰা এটাৰ জন্ম হয়।
## কৰ্মজীৱন
কলেজৰ দ্বিতীয় বৰ্ষত পঢ়ি থাকোঁতেই শ্বৰীফে বিভিন্ন ব্ৰেণ্ডৰ মডেলিঙৰ অফাৰ লাভ কৰিবলৈ আৰম্ভ কৰে। শ্বৰীফে মিউজিক ভিডিঅ'ত অভিনয় কৰি নিজৰ কেৰিয়াৰ আৰম্ভ কৰিছিল। তেওঁ ৰাজীৱ খাণ্ডেলৱালৰ বিপৰীতে *কহিঁ তো হোগা* ধাৰাবহিকত কাশীছ সিনহাৰ চৰিত্ৰত অভিনয় কৰি অভিনয় জীৱনৰ পাতনি মেলে। ২০১২ চনৰ পৰা ২০১৩ চনলৈ ছ’নী টিভিৰ *হোংগে জুদা না হম* ধাৰাবহিকত ৰাকেশ বশিষ্ঠৰ সৈতে মুস্কান মিশ্ৰৰ চৰিত্ৰত তেওঁ অভিনয় কৰিছিল। 

২০০৯ চনত আফতাব শিৱদাসানীৰ সৈতে বলীউড ছবি *আলু চাট*ৰ জৰিয়তে আমনা শ্বৰীফে চলচ্চিত্ৰ অভিনয়ত প্ৰৱেশ কৰে। সেই বছৰতে তেওঁ পুনৰ শিৱদাসানীৰ সৈতে *আও উইচ কৰেঁ*ত অভিনয় কৰে। ২০১৪ চনত তেওঁ মোহিত ছুৰীৰ *এক ভিলেইন* নামৰ ছবিত অভিনয় কৰে। কিন্তু তেওঁৰ কোনো এখন ছবিয়েই স্বীকৃতি লাভ কৰা নাছিল আৰু ২০১২ চনত *হোংগে জুডা না হাম*ৰ যোগেদি তেওঁ পুনৰ টেলিভিছনলৈ ঘূৰি আহিছিল।

২০১৯ চনত শ্বৰীফে ছয় বছৰৰ পিছত ষ্টাৰপ্লাছৰ *কছৌটি জিন্দেগি কী*ৰ মাজেৰে পুনৰ টেলিভিছনৰ মাজলৈ উভতি আহে য'ত তেওঁ হিনা খানৰ ঠাইত নিগেটিভ চৰিত্ৰ কমলিকা বাছুৰ চৰিত্ৰত অভিনয় কৰে।

আমনাই কেইবাখনো হিন্দী ছবিত অভিনয় কৰিছিল যদিও কোনো এখন ছবিয়েই বক্স অফিচত সফলতা লাভ কৰিব নোৱাৰিলে৷ তেওঁ ২০০২ চনত জাংছন নামৰ তামিল ছবি এখনতো অভিনয় কৰিছিল৷ ২০০৯ চনত হিন্দী ছবি *আলু চাত* সেই একে বছৰতে *আও উইচ কৰেঁ* 
*চকল পে মাত জা* আৰু ২০১৪ চনৰ *এক ভিলেইন* ছবিত অভিনয় কৰিছিল৷

ছবিত অভিনয় কৰাৰ উপৰি আমনাই *দিল কা আলম*, *য়ে কিছনে জাদু কিয়া*, *চলনে লগা হায় হাৱায়েঁ*, *নীন্দো মেঁ খোৱাবোঁ কা*, *মুঝকো পিয়া কি য়াদ সতায়ে*, *হাছনা কামাল তেৰা নাচনা কামাল* আদি জনপ্ৰিয় সংগীত ভিদিঅ’ত অভিনয় কৰে৷

কহিঁ তো হোগা, কছৌটি জিন্দগী কী, কুমকুম – এক প্যাৰা সা বন্ধন, কাব্যঞ্জলি, কৰম আপনা আপনা, হংগে জুডা না হম, এক থি নায়িকা কছৌটি জিন্দগী কী২ আদি জনপ্ৰিয় ধাৰাবাহিকত অভিনয় কৰিছিল৷

## তথ্য সূত্ৰ

শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
জবা মূৰ্মু

**জবা মূৰ্মু** () চাওঁতালি সাহিত্যৰ ৰচনাৰ বাবে পৰিচিত এগৰাকী ভাৰতীয় লেখিকা আৰু সাহিত্যিক চাওঁতালি ভাষাৰ সাহিত্যলৈ আগবঢ়োৱা ভাষা অৱদানৰ বাবে ২০১৭ চনৰ ১৪ নৱেম্বৰত তেওঁ সাহিত্য অকাডেমিৰ শিশু সাহিত্য বঁটা লাভ কৰিছিল।

## পেছা
জবা মুৰ্মু এগৰাকী চাঁওতালি লেখক আৰু চাঁওতালি সম্প্ৰদায়ৰ পৰিচিত মুখ। তেওঁ ২০১৭ বৰ্ষৰ সাহিত্য অকাডেমি, নতুন দিল্লীৰ শিশু সাহিত্য বঁটা বিজয়ী। ঝাৰখণ্ডৰ জামছেদপুৰত শ্ৰী চি আৰ মাঝি আৰু প্ৰয়াত বাহা মূৰ্মুৰ বাসগৃহতেই মূৰ্মুৰ জন্ম হৈছিল। শৈশৱত তেওঁ প্ৰায়ে উপন্যাস আৰু গল্পৰ এগৰাকী তীক্ষ্ণ পঢ়ুৱৈ আছিল, যিয়ে তেওঁক নিজৰ বাবেও লিখিবলৈ উৎসাহিত কৰিছিল। কলেজত পঢ়ি থকাৰ সময়তে তেওঁৰ নাটকৰ প্ৰতি আগ্ৰহ বৃদ্ধি পায় য'ত তেখেতে তেওঁৰ জীৱনসংগী শ্ৰীমান পিতাম্বৰ মাঝিক লগ পায়, যি ২০১২ চনত সাহিত্য অকাডেমিৰ বিজয়ীও। স্নাতক ডিগ্ৰী সমাপ্ত কৰাৰ পিছত তেওঁ চাঁওতালি আৰু হিন্দী ভাষাত স্নাতকোত্তৰ শিক্ষা গ্ৰহণ কৰে। এগৰাকী আইনৰ স্নাতকো তেখেত। তেওঁৰ নামেৰে কেইবাখনো গ্ৰন্থ আছে যেনে বাহা উমূল কবিতাৰ সংকলন, বেউৰা (চুটিগল্প), প্ৰেমচান্দা সৰেছ কাহানী ক (অনুবাদ)আৰু অনান্য। ২০১৭ চনত তেওঁ অলন বাহা নামৰ চুটিগল্প সংকলনৰ বাবে সাহিত্য অকাডেমিৰ বঁটা লাভ কৰিছিল। তেখেতে ৰবীন্দ্ৰনাথ ঠাকুৰৰ এখন বিখ্যাত গ্ৰন্থ গীতাঞ্জলি চাঁওতালি ভাষালৈ অনুবাদ কৰিছিল। মূৰ্মুক ২০১৬ চনত সদৌ ভাৰত চাওঁতালি লেখক সংস্থাৰ পৰা আৰ আৰ কিস্কু ৰাপাজ অনুবাদ বঁটা প্ৰদান কৰা হৈছিল। ইয়াৰ উপৰিও তেওঁ আন বহুতো বঁটা যেনে ২০১২ চনত পণ্ডিত ৰঘুনাথ মূৰ্মু বঁটা আৰু ২০২০ চনত ৰবীন্দ্ৰনাথ ঠাকুৰ বঁটা লাভ কৰিছিল। 

বৰ্তমান তেখেত এখন বিদ্যালয়ত শিক্ষয়িত্ৰী হিচাপে কৰ্মৰত। দীৰ্ঘদিনীয়া কেৰিয়াৰত তেওঁ গীতিকাৰ, চিত্ৰনাট্যকাৰ আৰু এখন চাঁওতালি ছবিৰ পৰিচালক হিচাপেও কাম কৰি আহিছে। তেওঁ জামছেদপুৰৰ অল ইণ্ডিয়া ৰেডিঅ'ত বহুসংখ্যক লোকগীত গোৱাৰ সুযোগ লাভ কৰিছে।

## লিখিত কৰ্ম
চাঁওতালি‌ ভাষাত তেওঁ ইতিমধ্যে বহুতো গল্প ৰচনা কৰিছে। তেওঁৰ চুটি গল্পৰ কিতাপ 'ওলোন বাহা'ক সাহিত্য অকাডেমিৰ শিশু সাহিত্য বঁটা, ২০১৭ প্ৰদান কৰা হৈছিল।

ৰবীন্দ্ৰনাথ ঠাকুৰৰ গীতাঞ্জলি আৰু প্ৰেমচান্দৰ গল্পসমূহো তেওঁ চাঁওতালি ভাষালৈ অনুবাদ কৰিছিল।

## তথ্যসূত্ৰ

শ্ৰেণী:সাহিত্যিক
শ্ৰেণী:চাঁওতালি ব্যক্তি
শ্ৰেণী:সাহিত্য অকাডেমি বঁটা বিজয়ী
জয়ন্ত ৰংপী

**জয়ন্ত ৰংপি** এগৰাকী ভাৰতীয় ৰাজনীতিবিদ। ১৯৯১ চনৰ পৰা ২০০৪ চনলৈকে অসমৰ স্বায়ত্ত্ব শাসিত জিলা ৰ বাবে সংসদৰ সদস্য, লোকসভা হিচাপে কাৰ্যনিৰ্বাহ কৰিছিল।

১৯৯১, ১৯৯৬ আৰু ১৯৯৮ চনত তেওঁ স্বায়ত্তশাসিত ৰাজ্যিক দাবী সমিতিৰ প্ৰাৰ্থী হিচাপে নিৰ্বাচিত হয়। ১৯৯৯ চনত তেওঁ ভাৰতীয় কমিউনিষ্ট পাৰ্টি (মাৰ্ক্সবাদী–লেনিনবাদী) মুক্তি প্ৰাৰ্থী আছিল। তেওঁ একমাত্ৰ সাংসদ যিয়ে স্বায়ত্তশাসিত জিলা সমষ্টিত একেৰাহে ৪ বাৰ জয়ী আৰু দখল কৰে সাধাৰণ নিৰ্বাচন।

## উল্লেখসমূহ


## বাহ্যিক সংযোগসমূহ

* ভাৰত সংসদৰ ৱেবছাইটত অফিচিয়েল জীৱনীমূলক স্কেচ 
শ্ৰেণী:জীৱিত ব্যক্তি
শ্ৰেণী:কাৰ্বি জনগোষ্ঠীৰ ব্যক্তি
কমলা প্ৰসাদ আগৰৱালা

** কমলা প্ৰসাদ আগৰৱালা** আছিল এজন ভাৰতীয় ৰাজনীতিবিদ। ১৯৭১ চনত তেজপুৰ লোকসভা সমষ্টিৰ পৰা লোকসভা, ভাৰতীয় সংসদ ৰ নিম্ন সদনলৈ, তেজপুৰ বিধানসভা সমষ্টিৰ সদস্য হিচাপে নিৰ্বাচিত হয়। ১৯৫৭ আৰু ১৯৬২ চনত আৰু ভাৰতীয় জাতীয় কংগ্ৰেছ টিকটত (১৯৪০-১৯৪৭) অসম বিধান পৰিষদ ৰ সদস্য।

## উল্লেখসমূহ

## বাহ্যিক সংযোগসমূহ

* ভাৰতীয় সংসদৰ ৱেবছাইটত অফিচিয়েল জীৱনীমূলক স্কেচ

শ্ৰেণী:অসমৰ ৰাজনীতিবিদ